02:12 / 06.06.2020\nАҚШда Жорж Флойд исмли қора танли фуқаронинг полиция ходими томонидан бўғиб ўлдирилиши ортидан бошланиб кетган кенг миқёсли норозилик намойишлари ҳамон давом этмоқда. Бу эса эпидемиядан тинкаси қуриган давлатнинг янгидан янги муаммолар гирдобига тушиб қолишига сабаб бўлмоқда.\n140дан ортиқ шаҳарда норозилик намойишлари\n25 май куни АҚШнинг Миннеаполис шаҳридаги озиқ-овқат дўкони сохта 20 долларлик пул билан тўлов қилмоқчи бўлган харидор устидан шикоят қилди. Гумондор Жорж Флойдни қўлга олиш жараёнида полиция ходими Дерек Шовин уни қарийб тўққиз дақиқа давомида ерга ётқизилган ҳолда бўйнидан тиззаси билан босиб турди. Натижада Флойд бўғилиб ўлди. У нафас ололмаётганини қайта-қайта айтганига қарамай, унинг сўзларига аҳамият берилмади. Ҳатто у ҳушини йўқотганидан кейин ҳам, уч дақиқадан кўпроқ вақт давомида бўйни эзиб турилди.\nУшбу воқеа тасвирлари интернетда тезлик билан тарқалиши АҚШнинг 140дан ортиқ шаҳарларида норозилик намойишларини келтириб чиқарди. Тартибсизликлар давомида кўплаб ўғрилик ва безорилик ҳолатлари кузатилди, транспорт воситалари ёқиб юборилди, бинолар шикастланди. Асосий намойиш нуқталарида эса полициянинг доимий равишда қора танлиларга нисбатан куч ишлатишига қарши оломон ғазаби ошкора тарзда ифода этилди. Кўплаб намойишчилар учун ушбу воқеа узоқ йиллар давом этган ижтимоий-иқтисодий тенгсизлик ва ирқий камситишга қарши норозилик кураши бўлмоқда.\nСиёсатчилар ва амалдорлар бир-бирларини айблаш билан банд\nМамлакатда содир бўлган воқеалардан кейин 40дан ортиқ шаҳарда, хусусан, Нью-Йорк ва Вашингтонда ҳам комендантлик соати эълон қилинди. 20дан ортиқ штатда АҚШ армиясининг Миллий гвардия бўлинмаларига намойишларни назорат қилиш вазифаси юкланди. Аммо кўрилган ушбу чораларга қарамай, одамларнинг кўчага чиқиши тўхтамади, намойишларнинг олдини олиш имкони бўлмади. Флойдни бўғиб ўлдирган полиция ходими учинчи даражали қотилликда айбланди. Юзлаб намойишчилар ўқотар қуроллардан фойдаланганлик, ўғирлик, талончилик ва тартибсизликлар учун ҳибсга олинди.\nҲамон давом этаётган намойишлар АҚШ жамиятида чуқур сиёсий бўлинишларга сабаб бўлди. Ҳозирда сиёсатчилар ва амалдорлар умумий ҳаракатлар режасини тузиш ўрнига бир-бирларини айблашга ўтиб кетишмоқда.\nМасалан, демократлар президент Дональд Трампни етакчилик қила олмаганликда, айтган гаплари ва хатти-ҳаракатлари билан мамлакатдаги ирқий ажралишни янада чуқурлаштириб юборишда айбламоқда.\nТрамп эса демократларни ноқонуний намойишларни қўллаб-қувватлаш ва мамлакатни ғавғога қориштирган гуруҳларнинг бир парчасига айланишда айбламоқда. Ҳар икки томон ҳам содир бўлаётган воқеалардан ўз сиёсий манфаатларига мос равишда фойдаланишга ҳаракат қилишаётганини яшириб ўтиришмаяпти.\nТрамп, шунингдек, етарлича қаттиққўл бўлмагани учун губернаторларни танқид қилди ва намойишчиларга нисбатан янада қаттиқроқ чоралар кўришга чақирди. У мамлакатдаги зўравонликларга қарши чора кўриш учун минглаб оғир қуролланган ҳарбий хизматчи ва хавфсизлик кучларига топшириқ берилгани ҳақида эълон қилди.\nРақамлар гапирганда: Жорж Флойднинг ўлими истисно эмасми?\nВоқеаларнинг энг асосий хусусияти шундаки, полиция ҳам, намойишчилар ҳам зўравонликда бир-бирларидан қолишишмади. Бу эса тартибсизликларнинг тобора авж олишига сабаб бўлди.\nАмерика полициясининг тинч аҳолига қарши ортиқча куч ишлатиш ҳолатлари янгилик эмас. Масалан, Миннеаполис полиция бошқармасининг куч ишлатишни қайд этиш маълумотларига кўра, ўлимга олиб келадиган бўйинни сиқиш усули 2015 йилдан ҳозирга қадар камида 237 марта қўлланган. Ушбу воқеаларнинг 44тасида гумонланувчилар ҳушини йўқотган. Шундан келиб чиқиб айтиш мумкинки, Жорж Флойднинг ўлими истисно эмас.\n«Полиция зўравонлигини харитага тушириш» (Mapping Police Violence) номли нодавлат ташкилот маълумотларига кўра, 2013-2019 йилларда АҚШ полицияси томонидан 7 минг 666 киши ўлдирилган. Қора танли америкаликлар эса ушбу ўлимларнинг номутаносиб қурбонига айланишган. Ушбу маълумотларга кўра, бир қора танли фуқаро полиция томонидан ўлдирилиш эҳтимоли оқ танли фуқароларга солиштирганда икки ярим баравар кўпроқдир. Ҳатто баъзи штатларда бу кўрсаткич тўққиз мартадан ҳам юқори. Шу туфайли, қора танли фуқароларга қарши қаратилган полиция зўравонлиги «Қора танлилар ҳаёти қадрли» (#BlackLivesMatter) каби ҳаракатларга сабаб бўлганди.\n«Antifa» гуруҳи террорчи ташкилотми?\nНамойишлар радикал гуруҳлар томонидан қўллаб-қувватланмоқда GETTY IMAGES\nОхир-оқибат, ўзаро зўравонлик спиралининг иккинчи учидан намойишчилар ҳам жой олди. Юзлаб одамлар хавфсизлик кучларига қаршилик кўрсатиш, ўғирлик, босқинчилик, ўт қўйиш ва вандализмда айбланиб, ҳибсга олинди. Айрим ҳолатларда эса зўравонликлар тизимли тарзда уюштирилди. Яъни бу жараёнда баъзи бир анархист ва зўравон гуруҳлар ҳам саҳнага чиқди. Шунинг учун ҳам президент Трамп «Antifa» номли антифашистик гуруҳни тўғридан тўғри айблади.\nОқ уй берган баёнотга кўра, АҚШ адлия вазирлиги ушбу гуруҳни террорчи ташкилот, деб таснифлаш жараёнини бошлашга қарор қилган. Аввалроқ «Antifa» гуруҳи томонидан бир неча террор ташкилотларига ёрдам берилгани ҳақидаги хабарлар тарқаганди.\nНамойишлар таъсири чуқур ҳис қилинмоқда\nАҚШда ҳануз давом этаётган ва натижалари ҳали тўлиқ башорат қилинмаган ушбу ижтимоий воқеаларни фуқаролик уруши, деб аташ ёки буни АҚШнинг якуни сифатида баҳолаш, албатта, муболаға бўлар эди.\nШу ўринда эслатиб ўтиш керакки, АҚШнинг яқин тарихи қурбонлар ва бир неча кунлаб давом этган норозиликлар билан тўла. Бу, албатта, айни пайтда содир бўлаётган воқеаларнинг аҳамиятсиз эканини англатмайди. Айтиш мумкинки, янги турдаги коронавирус эпидемиясидан улкан зарар кўрган Америка жамияти ушбу намойишлар таъсирини анча чуқур ҳис қилмоқда.\nФожиавий йил манзараси\nБаъзи кузатувчиларнинг фикрича, 2020 йил АҚШнинг замонавий тарихидаги энг фожиали йил бўлди. Ушбу йил давомида «Буюк тушкунлик» даврига қараганда кўпроқ америкалик ишсиз қолди. Эпидемия туфайли ҳатто баъзи урушлардагидан кўра кўпроқ АҚШ фуқаролари вафот этди. Эпидемияга қарши курашдаги муваффақиятсизлик давлат ва хусусий сектор имкониятларига бўлган ишончга жиддий путур етказди.\nМамлакат келажаги ҳақида пессимистик манзарани чизаётган баъзи кузатувчиларнинг фикрига кўра, АҚШ жамияти ҳеч қачон бугунгичалик қутблашмаганди. Фуқароларни, ҳатто матбуот вакилларини нишонга олган полиция кучлари давлатнинг нақадар бешафқатлигини кўрсатиб қўйди. Кўплаб намойишчиларнинг талончилик ва ўғриликка қўл уриши эса ижтимоий бузилиш кўламини ўртага чиқарди.\nСиёсатчиларнинг бирлашиш ўрнига бир-бирига қарши курашга киришиб кетгани келажакка бўлган ишончни сусайтирди. Узоқ вақтдан бери давом этиб келаётган ва эътибор берилмаётган ижтимоий тенгсизлик масаласи яна кун тартибига чиқди. Мамлакатнинг кейинга қолдирилган муаммоларини йўқ деб ҳисоблаш эндиликда имконсиз ҳолга келди. Марказий ва маҳаллий ҳукуматлар ўртасидаги келишмовчиликлар бутун тизимни ишдан чиқара бошлади. Дунёдаги умумий аҳвол ёмонлашаётганини инобатга олган ҳолда айтиш мумкинки, оғир яраланган АҚШнинг глобал лидерлик даъвоси аллақачон ўз маъносини йўқотди.\nБаъзилар «Америка орзуси» тарихга айлангани, баъзилар эса бундай орзу, аслида, ҳеч қачон мавжуд бўлмаганини айтишмоқда. Содир бўлган ягона нарса – ниқобларнинг ечилгани, ёлғон пардаларининг йиртилгани, ширин хаёллардан аччиқ ҳақиқатлар сари қайтилганидир.\nЖорж Флойднинг ўлимида айбланаётган бош гумонланувчи гаров пули эвазига озодликка чиқарилди\nDaily Mail Жорж Флойдни қўлга олиш жараёни акс этган янги видеони эълон қилди\nСиэтлда намойишчилар исёнчилар деб эълон қилинди, ўнлаб одамлар қўлга олинди


Россия “Сбербанк”и раҳбари: балки ҳукумат тепасига аёл киши керакдир\n12:00 / 02.06.2017\nРоссиянинг “Сбербанк”и раҳбари Герман Греф Петербург иқтисодий форумида чиқиш қилиб, Россия Банкининг пул сиёсатини қўллаб-қувватлади, деб хабар бермоқда Газета.ru.\n«Энг асосийси – бизнинг пул сиёсатимиз радикал ўзгарди, инфляция даражаси барқарорлашди. Илк бор Марказий банкнинг ваъдаларига эришилмоқда ва ҳаттоки ортиғи билан бажарилмоқда», - деди у.\nБундан ташқари, Грефнинг таъкидлашича, «эркакларга нима қилиш кераклиги ҳақида аниқ вазифа берилиши лозим бўлса, аёлларга бундай кўрсатмалар шарт эмас ва Набиуллина хоним (МБ раҳбари) бундай ўта мураккаб шароитларда ўз ишини қуришга муваффақ бўлди. Марказий банк жуда катта кўламдаги ишларни бажаргани халқаро майдонда ҳам тан олинди».\n«Ислоҳотлар ўтказиш ҳақида қандай фикрдасиз? Балки, бизга ҳукумат тепасида аёл киши керакдир?», - деди у, Ҳисоб палатаси раҳбари Татьяна Голиковага Россияда тузилмавий иқтисодий ислоҳотлар ўтказиш лозимлиги ҳақидаги масала билан мурожаат қилиб.\nАввалроқ Россия собиқ молия вазири Алексей Кудрин Россия ва унинг ҳукумати иқтисодиёт соҳасидаги ислоҳотларга, «қўлдан чиқарилган ўн йилликдан» сўнг ҳам тайёр эмаслигини маълум қилганди.\nРоссия Герман Греф


ЎзА - Миржалол Қосимов шогирдларига ишонади\n11.02.2019 17:27:38 Чоп этиш версияси\nМиржалол Қосимов шогирдларига ишонади\nОсиё Чемпионлар лигаси саралаш баҳслари доирасида ўтадиган АГМК – “Истиқлол” учрашувидан олдин ташкил этилган матбуот анжуманининг иккинчи қисмида мезбонлар бош мураббийи Миржалол Қосимов ҳамда ярим ҳимоячи Жасур Ҳасановлар иштирок этди. Унда даставвал Миржалол Қўшоқович ўйин борасидаги фикрлари билан ўртоқлашди.\n- Эртага АГМК жамоаси учун янги мавсум бошланмоқда. Фурсатдан фойдаланиб ОЧЛда иштирок этадиган “Пахтакор” ва “Локомотив” клубларига ҳам омад тилайман. Эртага Олмалиқда мухлислар орзиқиб кутишаётган ўйин бўлиб ўтади. Бунга жамоамиз тайёр ва яхши ният билан майдонга чиқамиз. Эртага бизга осон бўлмайди, чунки ҳозир ҳамма футбол ўйнашни ўрганиб олган. Бизда битта муаммо мавжуд – бу ҳам бўлса юртимизда ҳали мавсумнинг бошланмаганлигидир. Бироқ олдимизга ғалаба қозониш вазифаси қўйилган ва рақибни ҳурмат қилган ҳолда майдонга фақат ғалаба учун тушамиз.\n- Мураббийимиз таъкидлаб ўтганидек, мавсумга тайёргарлик яхши ўтди. Олдинда бизни жуда қийин ўйин кутиб турибди. Шунга қарамай “Истиқлол” билан бўладиган баҳсга 100 фоиз тайёрмиз ва эртага ўз мухлисларимизни хушнуд этамиз, деган умиддаман, - деди АГМК жамоаси сардори Жасур Ҳасанов.\n- Эртанги ўйинда ғалаба қозониш учун нима муҳим роль ўйнайди?\n- Жамоамиз таркиби 90 фоизга ўзгаргани учун аввало чизиқлар ўртасидаги боғламларни ўрнатишга интилдик. Авваломбор биз мухлислар учун ўйнаймиз ва майдонга чиққандан кейин ҳар бир футболчи охиригача курашади. Фақат мавсумнинг бошланиши бўлгани учун бизда амалиёт йўқ. Шунга қарамай битта ўйинга жиддий тайёрланиб, катта иштиёқ билан майдонга тушиш керак. Эртага шогирдларим майдоннинг ҳар бир қарич ери учун жонини жабборга бериб ўйнашса, бир-бирига ёрдам беришса ўйлайманки натижага ҳам эришамиз.\n- Жамоада барча чизиқлар сиз ўйлаган даражада кучайтирилдими?\n- Ҳеч қачон мураббий таркибдан тўла қониқиш ҳосил қилмайди. Имкон қадар таркибни кучайтиришга ҳаракат қилдик. Легионерларга келсак, улар ихтиёримизга бироз кечроқ келиб қўшилишди. Шу боис жамоага мослашиб кетиши учун ҳам вақт керак. Ҳозирча улар мавсумга тўлиқ тайёр эмас, қолаверса легионерларимиздан бири жароҳат олган. Бироқ мавсум узоқ давом этади, шу боис уларнинг жамоамизга фойдаси тегади.\n- Таркибга кўплаб янги ўйинчилар таклиф этилган бўлса-да, жамоани ўз ортидан эргаштира оладиган футболчи йўқ. Ушбу таркиб билан АГМК янги мавсумда “Локомотив” ва “Пахтакор” каби етакчи клубларимизга рақобат қила оладими?\n- Гапингиз тўғри, аммо мен аввало жамоавий ўйинни биринчи ўринга қўяман. Негаки халқимизда “ёлғин отнинг чанги чиқмас”, деган нақл бор. Жамоани ортидан эргаштира оладиган футболчи – Месси бўлганида бошқа гап эди. Шу боис биз асосий эътиборни жамоавий ўйинга қаратганмиз. Селекция бир-икки кунда бўладиган жараён эмас. Аммо бу жараён йил бўйи давом этади. Тан олиш керак, бизда селекция ишларини олиб бориш учун бизда вақт кам бўлди. Лекин мен йигитларга ишонаман, улар майдонга чиқиб ўз мухлисларини хушнуд этишади.


Nodirbek – 4 sahifasi – uychinoma.uz\nЖАМИЯТНИ КЕМУРУВЧИ УНСУР\nМамлакатимизда коррупцияга қарши курашиш, айниқса, порахўрлик жиноятларининг олдини олиш ва уларни фош этиш борасида муайян чора-тадбирлар амалга оширилмоқда. Шу билан бирга, коррупцияга қарши курашиш тизими, асосан, мансабдор шахсларнинг\n«Илм инсонни улуғлайди», нақли бежизга айтилмаган, зеро инсонни юксалтирувчи омилларнинг энг олийси илм олишдир. Яқинда мактабимизда ўтказилган «Ёш кимёгарлар» кўрик-танловининг ҳудудий босқичи бунинг ёрқин далили бўлди. Таништирув, қизиқарли\nИнсон ҳаётида сувнинг ўрни жуда муҳимдир. Мутахассисларнинг ҳисоб-китобларига кўра, бир кунда бир киши учун 250-400 литр сув зарур бўлади. Аммо бугун республикамиз аҳолиси жон бошига бир кунда 460-800\nДеҳқончилик энг қадимий касблардан. У ибтидоий жамоа тузумидаёқ оммалашиб улгурган. Техника ва технологиялар замонаси – бугунги кунда ҳам ердан самарали фойдаланиш, қишлоқ хўжалигига янги инновацияларни жорий этиш эвазига\nМАЪМУРИЙ НАЗОРАТ МУДДАТИ УЗАЙТИРИЛДИ\nЖиноят ишлари бўйича туман судида Исломобод МФЙ фуқароси М.М.нинг иши кўриб чиқилди. Туман ИИБ томонидан киритилган тақдимномада М.М. жиноят ишлари бўйича туман судининг 2019 йил 7 августдаги қарори\nБу дунёда инсон маънавиятини юксалтириш, тафаккурни ўстириб, ҳаётда ўз ўрнини топишида беминнат дўстимиз бўлган китобнинг ўрни беқиёс. Агар китобни ўзига дўст билган инсон билан суҳбатлашсак, унинг қай даражада\nМУСТАҲКАМ ҲУҚУҚИЙ ҲИМОЯ\nЎзбекистон Республикаси Конституцияси тарихда синалган, халқаро ҳамжамият эътироф этган умуминсоний ва умумбашарий ҳуқуқий қадриятларни ҳамда халқаро меъёрларни ўзида мужассамлаштирилганлиги билан ҳам демократик Конституциядир. Дарҳақиқат, Конституциямиз миллий анъаналаримиз, бугунги\nЖОРИЙ ЙИЛГИ ДАВЛАТ ДАСТУРИ ТАСДИҚЛАНДИ\nЎзбекистон Республикаси Президентининг «Илм, маърифат ва рақамли иқтисодиётни ривожлан-тириш йили»да амалга оширишга оид Давлат дастури тўғрисида»ги Фармони имзоланди. Давлат дастури 284 та банддан иборат бўлиб, унда умумий қиймати\nЎзбекистон Республикаси Президентининг «Жамиятда ижтимоий-маънавий муҳитни соғломлаштириш, маҳалла институтини янада қўллаб-қувватлаш ҳамда оила ва хотин-қизлар билан ишлаш тизимини янги даражага олиб чиқиш чора-тадбирлари тўғрисида»ги Фармони қабул қилинди. Фармонда\nКЕКСА-Ю ЁШ СЕВИНЧИ\nЭзгулик айёми Наврўзи олам шодиёналари Ровот шаҳарчаси ҳудудидаги маҳаллаларда кенг нишонланди. 2-болалар ва ўсмирлар спорт мактабида бўлиб ўтган тадбирлар кекса-ю ёшга севинч улашди. Унда Ўзбекистон Республикаси Олий Мажлиси\nNewer 1 2 3 4 5 6 … 241 Older


БМТ: МЬЯНМАДАГИ ВОҚЕАЛАР “ЭТНИК ТОЗАЛАШНИНГ” КЛАССИК НАМУНАСИДИР - Fitrat.uz\nБош саҳифа / Хабарлар / БМТ: МЬЯНМАДАГИ ВОҚЕАЛАР “ЭТНИК ТОЗАЛАШНИНГ” КЛАССИК НАМУНАСИДИР\nБМТ: МЬЯНМАДАГИ ВОҚЕАЛАР “ЭТНИК ТОЗАЛАШНИНГ” КЛАССИК НАМУНАСИДИР\nSentabr 12, 2017\tБМТ: МЬЯНМАДАГИ ВОҚЕАЛАР “ЭТНИК ТОЗАЛАШНИНГ” КЛАССИК НАМУНАСИДИРda fikr bildirishni o'chirish 58 Кўришлар\nБМТ вакили Зайд Раад ал – Хусайн БМТ Инсон ҳуқуқлари бўйича кенгашидаги маърузасида Мьянмадаги рохинжа мусулмонларига бўлаётган “тизимли ҳужумлар” “этник тозалаш”дир, дея таъкидлади, хабар беради Arab News.\n“Мьянма инсон ҳуқуқларига қанчалик амал қилинаётганлигини ўрганиш бўйича текширув ўтказишдан бош тортди, шу сабабли биз аниқ ҳолатга баҳо бера олмаймиз. Лекин вазият этник тозалаш амалга оширилаётганлигига намунадир”, – таъкидлйди Зайд Раад ал-Хусайн.\nТаъкидлаш жоизки, бугунги кунга қадар ҳаётларига тазйиқ ўтказилганлиги сабаб, 313 мингга яқин рохинжа мусулмонлари ўз уйларини тарк этишга мажбур бўлдилар. ОАВ ёқиб юборилган қишлоқлар ва оммавий қатлиомлар ҳақида хабар беришмоқда.\nАввалги МУСЛИМА ШАҲАР КЕНГАШИГА САЙЛАНДИ\nКейинги ПРЕЗИДЕНТ САЙЛОВЛАРИДА НОМЗОД – МУСЛИМА


Фазлиддин Ғоибназаров бугун АҚШлик боксчига қарши рингга кўтарилади\n14 июля, 2018, 10:14\nБокс бўйича Олимпиада чемпиони, яқиндагина профессионал боксга қадам қўйган ҳамюртимиз Фазлиддин Ғоибназаров бугун ўзининг навбатдаги жанггини ўтказади.\nТаъкидлаш лозимки, иқтидорли боксчимизнинг профессионал фаолиятидаги 5-жанггига АҚШнинг Нью-Орлеан шаҳри мезбонлик қилади. Lakefront бокс аренасида кечадиган жангда ҳамюртимиз АҚШлик Кевин Жонсонга қарши рингга кўтарилади.\nЭътиборлиси, ҳар иккала боксчи ҳам ҳозирча ўзларининг профессионал фаолиятларида бирор марта ҳам мағлуб бўлишмаган. Фазлиддин Ғоибназаров ўзининг 2та жанггини нокаут билан якунлаган бўлса, Жонсон ҳисобида 4та нокаут бор.


Мош ҳақида муҳим фактлар – ЎЗБЕКИСТОН ХАЛҚ ТАБОБАТИ АССОЦИАЦИЯСИ\nМош ҳақида муҳим фактлар\nМошда кўп миқдорда мия, юрак ва асаб тизими фаолиятини қўллаб-қувватлаб турувчи барча фойдали моддалар ― магний, фосфор, калий мавжуд. Агар истеъмол қилинадиган таомлар рўйхатига мунтазам мошли овқат қўшилса, стресс ҳолатларни осонлик билан ўтказиш ва ўзини йўқотмасликка эришилади, хотира ва кўриш қобилияти яхшиланади, суяклар ва бўғимлар янада мустаҳкамроқ бўлади. Мошда аллергия ва астмани енгишда ёрдам бериш каби шифобахш хусусиятлар ҳам бор.\nМошдан фойдали кўкат-ниҳол ундириб олиш учун уни йиғиб териб олинганидан икки йилдан кўп муддат ўтмаган бўлиши лозим. Бунинг учун намлик кириб туриши учун тагида тешиклари бор идиш олинади. Идишнинг тагига юпқа мато (масалан, марли-дока) солинади, сўнг идишга мош солинади. Бу идишдан каттароқ бошқа идиш олиниб, унинг ичига биринчи идиш қуруқ мош билан солинади. Сўнгра мош устига уни кўмиладиган даражада сув солинади. Қуруқ жойга қўйилади. 4 соат ўтгач, сув тўкиб ташланади ва янгитдан сув қуйилади. Кейинги кун мош униб, кўкариб чиққанини кўрасиз. Шундан 3 кун ўтгач, униб чиққан кўкат ниҳолларини тагидаги мош уруғлари билан қўшиб истеъмол қилиш мумкин. Фақат ейишдан олдин уларни ювишни унутманг. Баъзи ҳолларда униб чиққан уруғлар аччиқ таъм беради, буни тўғрилаш осон, уларни қайноқ сувда ювиб ташланса бас.\nЖаннатмакон диёримизда мошдан мошкичири, мошхўрда ва мошугра каби турли лаззатли таомларни тайёрлаб, уларни хуш кўриб тановул қиламиз.


Голышев: «Ўзбекистонда эканлигимдан хурсандман» » Lochinlar.UZ\n» Интервью » Голышев: «Ўзбекистонда эканлигимдан хурсандман»\nГолышев: «Ўзбекистонда эканлигимдан хурсандман»\n«Навбаҳор»нинг янги легионери россиялик Павел Голышев жамоа билан мавсум охиригача шартнома тузди. Футболчининг бу ҳақдаги фикрлари қандай?\n- Ўзбекистонда, хусусан Наманганда эканлигимдан хурсандман. Қозоғистоннинг «Актобе» жамоасида ҳам ўйнашим мумкин эди, аммо бош мураббий Владимир Маминов қозоқ клубидан кетгач мен ҳам клубда қолишни истамадим. Лекин собиқ футбол «афсонаси» - Андрей Канчельскис билан бирга ишлашдан шодман. «Навбаҳор» ўз анъаналарига эга клуб экан. Ўйлайманки, эртага дастлабки ғалабани тантана қиламиз. Чиройли ўйиним орқали мухлисларга қувонч улашмоқчиман, - дейди Голышев.


Тоғлардек баланд бўл! » MUZAFFAR.UZ\nЎзбек Миллий академик драма театрида “Тоғлардек баланд бўл” спектакли.\nМуаллиф: Қ. Норқобил\nРежиссёр: Ғ. Мардонов\nСаҳналаштирувчи рассом: У.Ирматова\nЛибослар бўйича рассом: Л.Турсунова\nМусиқа безакчиси: А.Ибрагимов\nРежиссёр ассистенти: А.Хайруллабеков\nРежиссёр ёрдамчиси: А.Алижонов\nҚОДИРБЕК СОБИТОВ - Т. Саидов, М. Рахматов\nҚОДИРБЕК (ўспиринлиги) - И.Атаджанов, Н.Жумаев, А.Алижонов\nҚОДИРБЕК (болалиги) - И.Мастонов, Т.Ниғматуллаев, М.Рахмоналиев\nОна (хаёлда ва ҳаётда) - З.Ашурова, М.Боботуллаева\nСергей Сергеевич - Ф.Абдуллаев, А.Сайназаров\nЛуиза (ёшлиги ва улғайган ёши) - З.Гулямова, С.Умарова\nОктябр хола - О.Турақулова, М.Мухторова\n1- Раҳбар - Ш.Абдувалиев, Ж.Мухторов\n2- Раҳбар Д.Насреддинов, Л.Орзиев\nМилиция ходими - Ф.Ботиров, С.Хасанов\nСергей Сергеевич шотири - Ф.Зияев, Ж.Абдужабборов, Х.Хасанов\nНилуфар – К.Ўктамова\nЗухра – Н.Алижонова\nОммавий саҳналарда: Г.Абдуллаева, У.Холиқжонов, Ж.Ирисметов, А.Хазратқулов, К.Ўктамова, Н.Алижонова, С.Умарова, Ж.Абдужабборов, И.Мастонов, А.Алижонов, Д.Жўраев.\nЎзбек Миллий Академик драма театри ижодкорлари саҳнага олиб чиққан ажойиб спектакл - Қўчқор Норқобил қаламига мансуб бўлиб, ушбу асарда замон қаҳрамони образи яратилган. Оғир саноат, кон-металлургия соҳасида узоқ ҳаётий тажриба ва чуқур ҳаётий билимга эга инсон тақдири тўлақонли талқин қилинган. Мамлакатимизга хорижий инвестиция олиб кириш, кон-металлургия тизимини замонавий технологиялар билан таъминлаш, етук малакали миллий кадрларни шакллантириш масаласи асарда асосий йўналиш қилиб белгиланган. Драмадаги замон қаҳрамони шу соҳани ривожлантириш учун барча турмуш қийинчиликлари ва тақдир зарбаларига собит туриб, матонат билан курашади.\nАсарда энг оғир ҳаётий йўлни босиб ўтиб раҳбар лавозимига эришган инсоннинг поклик, замондошларига нисбатан меҳр-муррувват кўрсатиш, халқ ва юрт бойлигини кўз қорачиғидек асраш, коррупция ва талон-тарожликка йўл қўймаслик учун олчоқлик ва турли зуғумлар олдида иродаси синмасдан жасорат кўрсатиши чуқур таҳлил қилинган. Асарда оддий юртдошларимиз ҳаёти ва бугунги адолатли раҳбар кадрларимизнинг юрт фаровонлиги йўлидаги фидойилиги таъсирли саҳналар орқали очиб берилган. Драмада бир сўз билан айтганда, замон қаҳрамони образи қиёфаси инсон дарди ва қалб изтироблари орқали акс эттирилган. Асарда инсон қисмати ва матонатли ҳаёт йўли ифодаланган.\nСпектални ёш режиссёр Ғофур Мардонов саҳналаштирган.\nЎзбек Миллий академик драма театри Матбуот хизмати.\nОМОН БЎЛГИН, АЗИЗИМ


Ўзбек киносаноати Европа кинобозорида катта қизиқишларга...\n10.02.2019 16:44 0 141\nЎзбекистон делегацияси Берлин халқаро кинофестивали доирасида бўлиб ўтаётган бутунжаҳон киносаноати вакиллари учун энг йирик тадбирлардан бири бўлган Европа кинобозорида биринчи марта ўз тақдимотлари билан иштирок этмоқда, бу ҳақида Ёшлар Медиа Маркази хабар қилди.\nХалқаро кинофестивалда мамлакатимизнинг тажрибали ва ёш кино мутахассислари хорижий нуфузли кинокомпаниялар вакиллари билан музокаралар олиб бормоқда.\nМазкур музокаралар Туркия, Франция, Италия, Украина, Испания, Миср, Буюк Британия мамлакатлари билан амалга оширилмоқда.\nАйни пайтда кинофестивалда Ўзбекистон миллий кинокомиссиясини Халқаро кинокомиссиялар ассоциациясига аъзо бўлиш масаласи кўриб чиқиляпти.\n«Scorpion» филми эса Буюк Британиянинг павилонида сотилмоқда.\nЮртимизда аньанавий ўтказилаётган PROlogue кинофестивали тақдимотлари ҳам давом этмоқда.\nКинофестивалда хиндистонлик супер юлдуз Рангвир Синх ўзбек киносидан таклифлар бўлса, бажонидил қабул қилиб, ўзбек актёрлари билан бир сафда роль ўйнаш нияти борлигини таъкидлади.\nДелегатлар жаҳон киносаноати вакиллари билан Ўзбекистон иштирокида қўшма кинолойиҳалар қилиш ҳамда чет эл кинокомпанияларини юртимизга фильмлар суратга олиш учун таклиф этиш юзасидан ҳамкорлик алоқаларини ўрнатишмоқда.\nЭслатиб ўтамиз, ушбу павилионни ташкиллаштиришда Ўзбекистон ёшлар иттифоқи, «Ўзбеккино» Миллий агентлиги, Кинематографияни ривожлантириш маркази ҳамда Ўзбекистоннинг Германиядаги элчихонаси яқиндан кўмаклашди.\nЎзбеккино кино Европа


Дам олиш кунлари бизга ишдан чалғиш ва оила ҳамда дўстлар даврасида ҳордиқ чиқариш учун берилади. Аммо бу борада қонунчиликдаги ўзига хос жиҳатларни билмаслик, дам олиш ҳуқуқидан маҳрум этиши мумкин, деб ёзмоқда Norma.uz.\nҚонунчиликда дам олиш вақтига шундай таъриф берилган: “Дам олиш вақти — ходим меҳнат вазифаларини бажаришдан ҳоли бўлган ва бундан у ўз ихтиёрига кўра фойдаланиши мумкин бўлган вақтдир” (МК 126-модда). Сирасини айтганда, одамнинг иш жойида бўлмаган ва иш ҳақида ўйламаган ҳолати дам олиш ҳисобланади.\nАгар Сизнинг касбингиз дам олиш ва байрам кунларини иш режимида ўтказишни тақозо қиладиган бўлса, дейлик, бошловчи ёки тўй ташкилотчиси бўлсангиз — бу сизнинг танловингиз саналади, яъни пул ишлаб топиш учун Сиз ихтиёрий равишда танлаган усул. Аммо дам олиш куни ишга чиқиш сўралганлар ёки шунга мажбур этилганлар-чи? Улар қандай йўл тутиши керак?\nБиринчидан, бундай таклифга ҳеч иккиланмай, рад жавобини бериш мумкин. Чунки қонунчиликка кўра, ташкилот ёки корхоналар ва тадбиркорлар дам олиш кунлари ёки байрам кунлари ўз ходимларини ишлатиши тақиқланган (МК 130-модда).\nИккинчидан, иш берувчининг фармойиши бўйича айрим ходимларни дам олиш кунлари ишга жалб этишга алоҳида ҳоллардагина, жамоа шартномасида, агар у тузилмаган бўлса, — иш берувчи томонидан касаба уюшмаси қўмитаси ёки ходимларнинг бошқа вакиллик органи билан келишиб белгиланган асослар бўйича ва тартибда йўл қўйилади.\nҚуйидаги ходимларни дам олиш кунлари ишга жалб этишга йўл қўйилмайди:\n• ҳомиладор аёлларни ва 14 ёшга тўлмаган боласи (16 ёшга тўлмаган ногирон боласи) бор аёлларни (МК 228-модда);\n• 18 ёшга тўлмаган шахсларни (МК 245-модда);\n• ногиронларни (дам олиш кунларидаги ишларга жалб қилишга уларнинг розилиги билангина, башарти улар учун бундай ишлар тиббий тавсияларда тақиқланмаган бўлса, йўл қўйилади) (МК 220-моддаси 5-қисми).\nБундан ташқари, гарчи дам олиш ёки байрам куни ишга чиқишга розилик берган бўлсангиз-да, ушбу ҳолатнинг ижобий томони ҳам мавжуд: иш берувчи Сизнинг режалаштирилмаган ишингизни икки ҳисса қилиб қоплаши ёки дам олишингиз учун бошқа бирор кунни таклиф этиши даркор (МК 157-модда).\nКомпенсациянинг аниқ миқдори эса жамоа шартномасида, агар у тузилмаган бўлса, — иш берувчи томонидан касаба уюшмаси қўмитаси ёки ходимларнинг бошқа вакиллик органи билан келишган ҳолда белгиланиши кўзда тутилган. Байрам ёки дам олиш кунидаги иш ёхуд иш вақтидан ташқари бажарилган иш учун бошқа дам олиш куни берилган тақдирда, бундай ишлар учун камида бир ҳисса миқдорда меҳнат ҳақи тўланади.\nҚолаверса, ходимнинг илтимосига биноан иш вақтидан ташқари иш учун белгиланган иш вақтидан ташқари бажарилган иш соатларига тенг келадиган миқдорда отгул берилиши ҳам мумкин.\nРаҳбарият учун Сизнинг розилигингиз ёки рад жавобингиз ҳеч қандай аҳамиятга эга бўлмайдиган ҳолатлар ҳам бор. Масалан,\n• ишлаб чиқариш-техник шароитлар ва бошқа шароитларга кўра ишни тўхтатиб туриш мумкин бўлмаган жойларда — узлуксиз ишлайдиган корхоналар, объектларни қўриқлаш, уларнинг хавфсизлигини таъминлаш кабилар;\n• аҳолига хизмат кўрсатиш зарурати бўлган ишларда;\n• кечиктириб бўлмайдиган таъмирлаш ва юк ортиш-тушириш ишларида.\nДонорлик қилганлар учун алоҳида ҳолат\nШунингдек, қонунчиликда яна бир ҳолат мавжуд. Меҳнат кодексининг 167-моддасига кўра, донорлик қилувчи ходимларга ҳар сафар қуйиш учун қон топширган куннинг албатта эртасига дам олиш учун бир кун берилади. Ходимнинг хоҳишига кўра бу кун таътилга қўшиб берилиши ҳам мумкин. Текширувдан ўтадиган ва қуйиш учун қон топширадиган куни ишдан озод этилган давр учун, шунингдек дам олиш кунлари ходимнинг ўртача иш ҳақи сақланади.\nҲаётда ҳамма нарсанинг ўз вақтида бўлгани яхши: иш — иш вақтида, ҳордиқ чиқариш – бунинг учун мўлжалланган паллада. Ишлаб топаётган пулимиз ёки ҳафтадаги иш соатларининг қанча бўлишидан қатъи назар, айнан дам олиш кунлари одам ўзини янада бахтиёрроқ ҳис этар экан. Бундай ҳиссиёт ҳаттоки ишсизлар ва уй бекаларига ҳам бегона эмаслиги исботланган. Келаси сафар сермаҳсул ишга “созланиб” олиш учун дам олиш кунлари сифатини ошириш хусусида сўз юритамиз.\nиш дам олиш


Киевнинг қаршилигига қарамай қурилган Қрим кўпригининг темир йўлли қисми очилади\n06 март 2021, Тошкент вақти: 19:39\nКўприкнинг автомобиллар учун мўлжалланган қисми 2018 йилнинг 15 майида очилган эди.\n23 декабрда Россия президенти Владимир Путин Россияни Украинадан аннексия қилиб олинган Қрим яримороли билан туташтирувчи кўприкнинг темир йўл ўрнатилган қисми очилишида иштирок этади.\nУкраина, АҚШ ва Европа Иттифоқи Россиянинг Қрим кўпригини қуриш режасини танқид қилиб келади. Бу давлатлар кўприк Украина суверенитетини бузишини айтиб, иншоот қурилишида иштирок этган ширкатларга қарши санкция жорий қилишган.\nНоябрь ойида Grand Service Express хусусий темир йўл ширкати Санкт-Петербургдан Севастополга илк поезд 23 декабрда йўлга чиқишини эълон қилган эди. Поезд манзилга 43,5 соатда етиб боради. Поезд йўлнинг Москвадан Симферополгача бўлган қисмини эса 33 соатда босиб ўтади.\n19 километрга чўзилган кўприкни қуриш учун 3,7 миллиард доллар сарфлангани айтилган. Ҳозирги кунда Қрим кўприги Европадаги энг узун кўприкдир.\nКиев кўприк нафақат Украина суверенитетини бузгани учун, балки жуда паст эканлиги ва шу сабаб Украина кемалари ҳаракатланишига халал беришини айтиб, лойиҳани танқид қилиб келади.


Янги йил оқшоми учун соч турмаклари 20.12.2016, 12:50 | hordiq.uz, Гўзаллик 2016 йилда максимал даражада табиий соч турмаклари — енгил зулфлар ва тартибсиз ҳажмни танлашни тавсия этамиз. Соч укладкасини идеал қилишга уринманг, у енгил ва табиий бўлсин! Идеал соч турмаги томон йўл парвариш қилинган ва соғлом сочлардан бошланади. Шунинг учун байрам олдидан уларни, бироз бўлса-да, калталатган маъқул.\nЯнги йил оқшомининг асосий трендлари\nКалта сочларга ҳамма соч турмаклари ҳам мос тушавермайди. Бироқ сочларингизнинг бир неча кокилларига рангли тус бериб, оммадан ажралиб туришингиз мумкин. Асосийси, бундай дадил соч турмаги сиз яратган образ билан уйғунлик ҳосил қилиши лозим.\nАгар байрам кечаси учун танлаган либосингиз бундай тажрибага йўл қўймаса, унда сочларингизни ўзига хос ободок, невидимка ёки бошқа аксессуарлар билан безатинг. Ҳозирда турли-туман занжирлар, ноодатий соч тўғноғичлари урфда. Сиз танлаган безак кўйлагингиз рангига мос тушишига аҳамият қаратинг.\nАгар сочларингиз табиий қалинликка эга бўлмаса, байрамдан бир кун олдин уларни ювиб, бир нечта кичикроқ французча ўримларни ўриб қўйинг. Тонгда сизни ажойиб ҳажмга эга, кўркам табиий тўлқинсимон соч турмаги кутиб олади.\nРомантик қизларга эса катта-катта жингалак зулфлар қилиб, уларга қўшимча кичикроқ шляпа ёки катта безак танлашни тавсия этамиз.\nУзун сочларга келсак, турли-туман ўримлар ва ўрилган қисмларга эга бўлган соч турмаклари ҳамон актуаллигича қолмоқда. Фантазиянгизни ишга солинг, ахир французча ўрим билан ҳеч кимни ҳайрон қолдира олмайсиз.\nРетро услубидаги соч турмаклари ҳам урфда. Агар ретро соч турмаги кўйлагингизга мос тушса, қўрқмасдан ўтмишга йўл олинг!\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:18 + три = Диққат! Диққат!\nБугун ўқилган саҳифалар: 59 693Бугун кирувчилар сони: 9 369Кеча кирганлар сони: 15 013 Copyright © hordiq.uz 2017. Barcha huquqlar himoyalangan.


Ижтимоий муҳофазага муҳтож ходимлар меҳнатини тартибга солишнинг қўшимча кафолатлари ва хусусиятлари\nAdmin 15,10-2020 208\nДавлат ва жамиятнинг энг муҳим вазифаларидан бири фуқароларнинг соғлом ва хавфсиз меҳнат қилиш ҳуқуқини таъминлаш ҳисобланади. Тараққий этган кўпгина давлатларнинг тажрибаси меҳнатни муҳофаза қилиш маданиятини ривожлантириш ходимлар учун ҳам, иш берувчи ва давлат учун ҳам манфаатли эканлигидан далолат беради. Меҳнат муҳофазаси қоидаларига риоя этмаслик меҳнат сифатини ва унумдорлигини пасайтиради.\nШунингдек, ижтимоий муҳофазага муҳтож ходимларнинг меҳнатига алоҳида ёндашилади. Хусусан, агар ходим вақтинча меҳнатга қобилиятсизлик булганида унга қуйидагича нафақа тайинланади.\nЎзбекистон Республикаси Меҳнат ва аҳолини ижтимоий муҳофаза қилиш вазирлигининг 2002 йил 1 апрелдаги 21сон буйруги билан тасдикланган Давлат ижтимоий суғуртаси бўйича нафақалар тайинлаш ва тўлаш тартиби тўғрисидаги низомга мувофик\nумумий иш стажи 8 йил ва ундан ортиқ бўлган ходимларга иш ҳақининг 100 фоизи миқдорида;\nумумий иш стажи 5 йилдан 8 йилгача бўлган ходимларга иш ҳақининг 80 фоизи миқдорида;\nумумий иш стажи 5 йилгача бўлган ходимларга иш ҳақининг 60 фоизи миқдорида.\nВақтинча меҳнатга қобилиятсизлик бўйича нафақа барча ҳолларда белгиланган энг кам иш ҳақидан кам бўлмаслиги ва нафақа ҳисоблаб чиқарилган иш ҳақида юқори бўлмаслиги лозим. Нафақа миқдори вақтинча меҳнатга қобилиятсизлик бошланган кунгача, меҳнат дафтарчаси ёки унинг ўрнига берилган бошқа ҳужжат, шунингдек ижтимоий таъминот бўлимлари томонидан берилган маълумотнома асосида ҳисобланган умумий иш стажига мувофиқ аниқланади.\nЎзбекистон республикаси меҳнат кодексига биноан фарзанди уч ёшга тўлмаган ва ҳомиладор аёлларга бериладиган қўшимча кафолат ва имтиёзлар мавжуд. Булар қуйидагилар:\nҲомиладорлиги ёки боласи борлиги сабабли аёлларни ишга қабул қилишни рад этиш ва уларнинг иш ҳаққини камайтириш қонунга зид бўлиб, бундай ҳолатларда иш берувчи ходимни нега ишга олмаганини расмий хат орқали кўрсатиб бериши керак. Бундан ташқари, меҳнат шароити ноқулай ишларда, шунингдек ер ости ишларида аёллар меҳнатини қўлланиш мумкин эмас.\nАёлларнинг улар учун мумкин бўлган нормадан ортиқ юкни кўтаришлари ва ташишлари ман этилган.\nЎн саккиз ёшга тўлмаган шахсларнинг меҳнат ҳуқуқлари\nБундан тшкари, ўн саккиз ёшга тўлмаган ходимларнинг кундалик иш вақти қисқартирилган ҳоллардаги меҳнатига ҳақ кундалик иш вақти тўлиқ бўлган чоғда тегишли тоифадаги ходимларга бериладиган миқдорда тўланади.\nЎн саккиз ёшга тўлмаган ходимларга камида ўттиз календарь кундан иборат йиллик таътил берилади ва улар бу таътилдан ёз вақтида ёки йилнинг ўзлари учун қулай бўлган бошқа вақтида фойдаланишлари мумкин.\nХулоса қилиб айтганда, ижтимоий муҳофазага муҳтож ходимлар меҳнати учун қонунда қўшимча имтиёзлар (қўшимча суғурта, ёрдам пуллари, ижтимоий таъминот, қўллаб-қуватлаш, ижтимоий хизмат кўрсатиш) ва енгилликлар белгилаб қўйилган.\nАдолат” миллий ҳуқуқий ахборот маркази ҳодими


GM Uzbekistan машиналари нархи ошгани ҳозирча тасдиқланмади\nЎзбекистондаги ярим расмий Интернет нашрларининг ëзишича¸ АҚШ-Ўзбекистон қўшма корхонаси ҳозирча GM Uzbekistan автомобиллари нархининг ошгани ҳақидаги хабарларни тасдиқламаган.\nКейинги кунларда ижтимоий тармоқларда 2015 йилнинг 1 апрелидан бошлаб Ўзбекистонда ишлаб чиқарилаëтган автомобиллар нархининг ошиши хабари тарқаб¸ бу хабарга янги нархлар прейскурати ҳам илова қилинди.\nБу хабарларга муносабат билдирган GM Uzbekistan диспетчерлари ўзларининг нарх ошиши ҳақидаги қарордан бехабарликларини билдирган.\nОзодлик боғланган Тошкентдаги автосалон ходимлари ҳам ҳозирча нарх ошиши ҳақидаги хабарларни тасдиқлай олмасликларини билдирдилар.\nЎзбекистон автосалонларида мамлакатда ишлаб чиқарилаëтган GM автомобиллари савдосининг эркинлашиб қолгани ҳақида ижтимоий тармоқларда тарқалган хабарларга муносабат билдирган автосалон ходимлари буни “1 апрель ҳазили” деб атадилар.\nУларга кўра¸ GM Uzbekistan машиналарининг Россия ва яқин хорижда бозори касод бўлганига қарамай¸ ўзбекистонликлар Lacetti va Cobalt русумидаги машиналарни олиш учун ҳамон декабрга қадар пулини олдиндан тўлаб навбат кутишлари лозим.


Сукут энг чиройли сўздир – .:: Xadicha.uz\nСукут энг чиройли сўздир\nБарчамизга маълумки, инсонлар бошига келадиган балоларнинг аксари тили сабаблидир. Сукут эса, энг яхши ечимдир. Жим туриш ҳимматни оширади, фикрни софлайди, Аллоҳ таолонинг зикри билан машғул бўлишга имкон яратади. Вақтининг қадрига етган инсон уни фойдасиз нарсага сарфламайди. Аллоҳ таолонинг зикрини қўйиб, кераксиз гап-сўзлар билан машғул бўлган инсон гавҳарни қўйиб, тошни олган билан баробардир.\nАли розияллоҳу анҳудан ривоят қилинган ҳадисда; “ Расулуллоҳ соллаллоҳу алайҳи васаллам; “ Ўзига кераксиз нарсани тарк қилиш киши Исломининг гўзаллигидандир”деганлар. Баъзида кўчаларда аёлларнинг тўпланиб , бекорчи суҳбат қураётганларининг гувоҳи бўлиб қоламиз, бу ўз ўрнида оилага ва болаларга бўлган эътиборсизлик, ҳамда ибодатлардаги сусткашликка олиб келади. Негаки, гапнинг ортиқчасида яхшилик йўқдир. Уламоларимиз ҳар бир гапларини ўйлаб гапирганлар, ҳамда ортиқча сўзлашликдан йироқ бўлишган. Сўз инсон қалбига етиб борадиган энг кучли ўқдир, ва унинг яраси битмайди. Бежизга донишмандларимиздан “бошга бало қаердан келади деб сўрашганда бошдан дейишмаган” Зеро, ана ўша суяксиз бир парча гўшт инсонларнинг ҳаётини ўзгартириб юборишга, қариндошлар орасининг бузилишига сабабчи бўлади. Бугунги кунда оддий нарсадек қаралётган ғийбат ва чақимчилик ҳам ортиқча гап гапириш, ҳамда сўзга эътиборсизлик сабаблидир. Ғийбат ва чақимчилик тилнинг улкан офатларидан саналади. “Ғийбатъънинг луғавий маъноси бир нарсанинг кўздан тўсилишидир. Уламоларимиз ғийбатни қуйидагича таърифлайди; “ Ғийбат инсоннинг бор айбларини унинг йўқлигида зикр қилишдир”. Ғийбатнинг энг мукаммал таърифи қуйидаги ҳадиси шарифда келган; Абу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи васаллам; “Ей Аллоҳнинг Расули, ғийбат нима?” деб сўрашди. “Биродарингни ўзига ёқмаган нарса билан эслашинг” дедилар. Шунда биродаримда мен айтган нарсалар бўлса-чи, бунга нима дейсиз? дейишди. Агар айтганинг унда бўлса ғийбат қилган бўласан, аммо айтганинг унда бўлмасаъ бўхтон қилган бўласан” деб жавоб қилдилар. Ғийбатга оддий нарсадек қарашга ўрганиб қолган инсонлар ўша оддий нарса аслида гуноҳи кабира эканлигини билмоғи ва уни даволашга астойдил киришмоғи лозимдир. Оламлар Роббиси бўлган Аллоҳ таоло шундай марҳамат қилган: ”Баъзиларингиз баъзиларингизни ғийбат қилмасин. Бирортангиз ўзизнинг ўлган биродарининг гўштини ейишни яхши кўрурми? Ҳа, ёмон кўрасизлар. Аллоҳдан қўрқинглар! Албатта, Аллоҳ тавбани кўплаб қабул қилувчидир, ўта раҳмлидир”(“Ҳужурот” сураси 12-оят.) Ғийбатнинг энг асосий даволаридан бири қилаётган ғийбати туфайли Аллоҳ таолонинг ғазабига дучор бўлишини билиб қўйиши керак. Шунингдек унинг савоблари ғийбат қилинган одамга олиб берилишини, агар савоблари бўлмаса унинг гуноҳлари ғийбат қилувчига олиб берилишлигига ҳам эътибор бермоғи лозим. Ғийбатдан кейинги ўринларда турадиган яна бир офат бу чақимчиликдир. Уламоларимиз чақимчилик ҳақида шундай дейишган; “Чақимчилик бузғунчилик йўли билан одамларнинг гапини бир-бирига етказишдир”\nАллоҳ таоло Қуръони Каримда шундай марҳамат қилган: “Итоат қилма ҳар бир қасамхўр, ҳақирга,… айбловчи чақимчилик қилиб юрувчига,… яхшиликни маън қилувчи, тажовузкор, сергуноҳга” (“ Қалам”сураси, 10-12-оятлар). Жамиятдаги ушбу нуқсонларни тузатишликда энг аввало фарзанд тарбиясига эътибор беришлик лозим бўлади, ахир қуш инида кўрганини қилади, деб бежиз айтишмайди-ку .\n3-курс талабаси Қурбонова Мафтуна\nslayd Қурбонова Мафтуна\t2020-03-04


Нигериядаги портлаш оқибатида 32 киши ҳалок бўлди » Ўзбекистон янгиликлари – Zamin.uz\n18-11-2015 | 12:32\nZAMIN.UZ / Дунё / 18 Ноябр 2015 года481\nНигериядаги портлаш оқибатида 32 киши ҳалок бўлди\nНигериянинг Йола шаҳрида портловчи қурилманинг портлаши оқибатида 32 киши қурбон бўлди, яна 80 нафари яраланди. Бу ҳақда «Корреспондент.net» хабар беради. Маълум қилинишича, портловчи мослама бозорга туташ автопарк ҳудудига жойлаштирилган. У кун охирида, сотувчи ва харидорлар уйга қайтаётганда ишга тушган. Гувоҳларнинг сўзларига қараганда, портлаш шунчалик кучли бўлганки, унинг овози шаҳарнинг барча қисмларида эшитилган. Ҳодисанинг бошқа тафсилотлари ҳозирча маълум қилинмади. Манба: Daryo.uz\nТанзаниядаги мактабни чақмоқ уриши оқибатида бир ўқитувчи ва тўрт ўқувчи ҳалок бўлди\n15:46 / 24-02-2015


Осиё Кубоги–2018 саралаши. КХДРга ютказган Ўзбекистон финал босқичига чиқа олмади\n9 апрель, 2017, 15:29 1930\nЎзбекистон аёллар терма жамоаси бугун, 9 апрель куни Осиё Кубоги–2018 турнирига саралаш босқичи “B” гуруҳи 3-турида мезбон КХДР термасига қарши баҳслашди.\nКХДР пойтахти Пхеньян шаҳридаги Kim II Sung Stadium майдонида бўлиб ўтган ўйинда Шерали Бобоқулов шогирдлари 0:4 ҳисобида имкониятни бой берди.\nШундай қилиб, Ўзбекистон аёллар термаси 3 ўйиндан кейин 6 очко билан гуруҳда иккинчи ўринни эгаллаб турибди. КХДР 4 та ўйин ўтказган ҳолда 10 очко билан 1-ўринни сақлаб турибди.\nМусобақа қоидаларига кўра, фақатгина гуруҳ босқичида зафар қучган терма жамоа Осиё Кубоги–2018 турнирининг финал босқичига йўлланма олади. Ўз гуруҳида ғалаба қозонган терма жамоалар Япония, Австралия, Хитой (Осиё чемпионати–2014 якунига кўра энг юқори рейтингга эга бўлган жамоалар) ҳамда Иордания (турнир мезбони)га қўшилади.\nГуруҳдаги ягона мағлубият Шерали Бобоқулов жамоасининг Осиё Кубоги–2018 мусобақаси финал босқичига чиқишига тўсқинлик қилди. Ўзбекистон аёллар термаси Жанубий Кореяга қарши ўйин натижасидан қатъи назар гуруҳда 1-ўринни эгаллай олмайди. “B” гуруҳида 1-ўрин учун курашни КХДР ва Жанубий Корея олиб боради.\nОсиё Кубоги–2018 саралаши\n“B” гуруҳи, 3-тур\n9 апрель, якшанба\nКХДР – Ўзбекистон 4:0\nГоллар: Ким (28, 90), Санг (54, 65)\nАёллар ўртасидаги Осиё Кубоги–2018 саралаши. “B” гуруҳидаги вазият


Болам ҳаётга қайтди!\nСаломатлик 4 май 2021 109\nОна учун фарзандининг дардмандлигидан оғир синов бўлмаса керак. Ўғлим Суннат Бекбергеневнинг туғма юрак нуқсони билан дунёга келгани мен учун ҳаётнинг катта зарбаси бўлди. Ҳар сафар боламга қараганимда юрагим титрар, дунё кўз олдимда қоронғи бўлиб кетарди.\nУни кўп жойда мунтазам даволатдик. Фойдаси бўлмади. Ягона чора жарроҳлик амалиёти эди. Аммо унга маблағимиз йўқ. Турмуш ўртоғим ҳам, ўзим ҳам ҳеч қаерда ишламаймиз. Яқинларимиз ҳам ўзи билан ўзи овора. Ҳеч ким ўзидан ортмайди. Суннатдан ташқари бир қизимиз ҳам бор. Болалар нафақасига кун кечирамиз. Шу боис, оилавий аҳволимиз инобатга олиниб, “Темир дафтар”га киритишди. Инсон фарзандининг саломатлиги учун ҳамма нарсага тайёр бўларкан. Ўғлимни даволатиш учун ўзимиз яшаётган кичкина уйниям сотмоқчи бўлдик. Аммо шундаям жарроҳлик амалиётига пул етмасди.\nОилавий поликлиника шифокорлари Болалар миллий тиббиёт марказига йўлланма берди. 5 апрелда бу ерга келган бўлсак, 20 апрелда фарзандимда жарроҳлик амалиёти ўтказилди. Эшитишимга қараганда, жарроҳлик амалиёти камида 30 миллион сўмни талаб қиларкан. Бизда эса операция мутлақо бепул амалга оширилди. Айни пайтда ўғлимнинг аҳволи яхши. Яратганга шукрки, хавф ортда қолди. Ёруғ ва шинам хоналарда барча шароит яратилган, ташхис қўйишда энг замонавий аппаратлардан фойдаланилади. Шифокорларнинг боламга бўлган меҳр-эътиборини кўриб, рости, йиғладим. Юртимизда шундай имкониятга эга замонавий шифохоналар борлигидан хурсанд бўлдим. Буларнинг барчаси фарзандларимиз саломатлиги учун хизмат қилаётгани кишини руҳлантиради.


Фарғонанинг фидойи фарзанди – HURRIYAT\nФарғонанинг фидойи фарзанди\n1 yil oldin Behzod 513\nОдатда, дастурхонимиздаги луқмани насиба ҳисоблаймиз. Тўғри, лекин “насиба” сўзи шу қадар кенг тушунчаки, барчасини таърифлаш осон эмас. Мисол учун, ёр-дўстлар ҳам насиба. Ҳаётда кимлар билан, қандай инсонлар билан яқинлашиш, ҳамфикр-ҳаммаслак бўлиб яшаш тақдир бўлгани ҳам – насиба.\nШу маънода миллий журналистикамизда алоҳида ўрнига эга машҳур телеахборот қироли, бундан 30 йил муқаддам “Ўзбекистон Республикасида хизмат кўрсатган журналист” фахрий унвонига сазовор бўлган Муҳаммаджон Обидов мен ҳамкасб, сафдош сифатида фахрланиб юрадиган, ҳар қандай даврада исм-шарифини баралла айтишдан тортинмайдиган насибаларимдан бири! Қуйида мазкур ғалатироқ, лекин ўзим ҳақиқат деб ҳисоблаган ўхшатишни атрофлича исботлашга ҳаракат қиламан.\n1968 – 1973 йиллар. Ҳозирги Ўзбекистон Миллий университети ўша пайтларда Тошкент давлат университети деб аталарди. Журналистика факультети талабасиман, десангиз унча-мунча одамнинг капалаги учарди. Журналистнинг обрўси осмон эди-да!\nТурли вилоятлардан, қўшни республикалардан оқиб келган салкам 40 йигит-қиз талаба шу қадар иноқ-қадрдон эдикки, дарс-сабоқлар тугаса ҳам уйларимизга тарқагимиз келмасди. Чунки ният катта эди. Ниятларимизнинг амалга ошиши ўқишда оладиган билимларимизга боғлиқ деб ҳисоблар эдик. Сабоқ пайтларида, танаффусда, бўш қолганда дунёни, жамиятни, одамларни ўрганиш, билиш, билганларимизни ўхшатиб ёзиш ҳақида баҳс-мунозара тугамасди.\nХусусан, ётоқхоналардаги тонготар гурунгларда “ҳал қилмаган” масаламиз қолмасди: Ўзбекистон мустақиллиги, ўзбек тилининг нуфузи, Орол денгизининг қуриб бораётгани, адабиётимиз, тарихимиз, матбуотимиз муаммолари хусусида куйиб-пишиб ёқа йиртишардик.\nКўп ўқиган, китоб кўрган ўртоқларда кетарди улоқ. Янги китоб топиш эса душвор. Шундай пайтларда Муҳаммаджон ўртага отилиб чиқарди, кўпчилик бехабар янгиликлардан айтиб, унча-мунча билағоннинг попугини пасайтириб қўярди. Билсак, ўша кезларда рус тилида чоп этилган энг янги адабиётларни топиб, ўқиркан – бохабар экан. Билсак, Муҳаммаджон ўқув практикаларини ўташ учун Москва, Санкт-Петербург (ўша вақтларда Ленинград) шаҳарларига бориб телевидение таҳририятларида ўтказар экан. Бундай қилиш мумкинлиги бошқа бирорта сабоқдошимизнинг тушига ҳам кирмаган.\nМуҳаммаджон ўқишни битирмай туриб Ўзбекистон телевидениесига ишга жойлашди. “Ёшлик” таҳририяти кўрсатувлари жуда оммабоп, ҳамманинг назарида эди. 70-йиллар оммабоплик борасида телекўрсатувларга тенг келадигани кўп бўлмаган. М.Обидов саноқли курсдошлар қатори пухтароқ чиқди, яъни тележурналистикани танлади.\nКейинчалик айтиб берди: ўқувчилик кезларида радиога қизиққани, радиоузелдан мактаб ўқувчиларига қарата “эшиттиришлар” олиб боргани ва ҳоказо.\nЎзбекистон телевидениесида Элбек Мусаев жуда машҳур эди, Муҳаммаджон ўша инсоннинг этагидан маҳкам тутди – ўзи учун устоз деб билди, кам бўлмади. Долзарб мавзулардаги кўрсатувлари билан назарга тушди.\nЖурналистикада ҳаваскорликдан профессионалликкача бўлган оралиқдаги “масофа” қанчалигини ҳеч ким билмайди. Бу масофанинг аниқ ўлчами йўқ ҳисоби. Бўлса ҳам, ҳар кимда турлича кечади. Муҳаммаджон Обидов тележурналистика сўқмоқларидан қандай ўтиб борди, қай тариқа тобланди, не-не ниятларда микрофонни қўлдан қўймади, ҳозир сарҳисоб қилиш қийин, лекин гапнинг лўндасини айтиш керакки, у бир юмалаб телемухбир бўлиб қолгани йўқ, балки қадам-бақадам, пиллапояма-пиллапоя кўтарилди ва “Ахборот”нинг етакчи мухбирига айланди. Ихтисослашди.\nТеле“Ахборот” мамлакатимиз ахборот майдонининг бош минбари эди, барча нуфузли идоралар, ташкилотлар, раҳбарларга бўлган муносабат “Ахборот” минбарида шаклланар, тобланарди. “Ахборот” фавқулотда кайфият уйғотувчи, кайфиятни шакллантирувчи, кайфиятни ўзгартирувчи қудратга эга эди.\nЖурналистикада ихтисослашиш ниҳоятда кенг тушунча. Ҳисобга олайлик: “Ахборот”да бир ахборот учун, нари борса, 2-3 дақиқа берилади. Ҳар лаҳза, ҳар бир сўз, ҳар бир манзара юз чиғириқдан ўтади. Хушхабар ёки ижобий лавҳа бўлса – бирмунча осон, танқидий бўлса, таҳлилий бўлса, машаққати юз карра ортди деяверинг! Факт, далил, тафсилот, ечим, хулоса – ҳаммаси ичида. Интервью ташкил этиш алоҳида дунё! Бу ҳали ҳаммаси эмас, 2-3 дақиқалик ахборот узатиш тафсилоти тўла қамраб олинди, дегани эмас. Не-не елиб-югуришлар, ҳаловатсизликлар эвазига экранга “қўйилган” ахборот ҳеч муболағасиз миллионлаб томошабинлар ихтиёрида қолади. Жайдари тилда айтганда, бу ёғи – бозор: маъқул кўрган қанча, муносабат билдирмаган қанча, маъқул кўрмаган қанча! Олқишлаган қанча, ғазабга минган қанча! Табиий, телетомошабин халқи минг бир тоифа – энг оддий аҳолидан тортиб давлат раҳбаригача, ҳукумат аъзоларидан тортиб ҳокиму вазирларгача, ҳоказо нозик ва рутбаси баланд сиёсатдонлару амалдоргача. Шундай экан, тасаввур қилайлик: телемухбир ахборотни узатишда қайси тоифани кўпроқ назарда тутмоғи керак? Урғуни беришда нималарни, қандай омилларни торози палласига қўймоғи керак? Ихтисослашган, профессионал мақомга кўтарилган муаллифнинг “товар”и бозорда харидорсиз қолиб кетмаслиги муқаррар, аммо-лекин…\nХуллас, энг олий тоифадаги томошабинлар эътиборини мўлжалга олиш Муҳаммаджон Обидовнинг услубига, мухбирлик кредосига айланди. Ўхшатиш жоиз бўлса, ҳар бир кўрсатувида у баланд дорга бўйнини тутди. Бу услубни “Ҳой, барака топгур раҳбарлар, манави манзарани бир кўриб қўйинглар! Халқнинг аҳволидан бохабар бўлинглар!” дея талқин қилиш мумкин эди. Бундай ёндашувнинг мураккабликларига, нозиклиги, ҳатто қалтислигига шай туриш учун олий малакали журналистлик маҳоратидан ташқари қанчалик темир ирода, пўлатдан ясалган асаб, отнинг калласидек юрак кераклигини изоҳлаш ортиқча.\nЎзбекистон мустақиллик айёмининг дастлабки йилларидан тинмай демократик ислоҳотлар йўлини излади, айрим ҳолатларда топгандай ҳам бўлди, лекин энди мулоҳаза қилиб кўрилса, Муҳаммаджон Обидов республика телевидениесининг “Ахборот” кўрсатувида асос солган ва қатъият билан уни давом эттирган ижодий услуб матбуот ва сўз эркинлиги анча-мунча реал ҳаётий қадриятга, ҳақиқатга айланган, шаклланган жамият мақомига ҳамроз экан.\nЯъни, М.Обидов услуб нуқтаи назаридан расмиятчилик кошоналари томонидан маъқул кўрилган мақом доирасида фаолият кўрсатадиган касбдошларидан, сафдошларидан анча олдинда эди. Шу маънода ҳам Муҳаммаджон Обидовнинг деярли барча хабарлари, таҳлиллари сенсация эди.\nСенсацияга икки хил қараш мавжуд. “Муҳаммаджон Обидов сенсациялари” деганда арзон-гаров олди-қочдиликдан йироқ, аксинча, залвари билан ақлларни шошириб қўядиган хабарлар назарда тутилади. Мерганликда “десятка” деган тушунча бор, мазкур иборани қўллайдиган бўлсак, М.Обидов ҳамиша “десятка”ни аниқ мўлжалга олиши билан ажралиб турарди. Таҳлил, талқин, фош қилиш қудрати шу қадар ишланган бўлар эдики, кўрсатилган нуқсон, иллат, қинғирлик… жиноят юзасидан чора кўришдан бошқа иложи қолмас эди! Мисол, дейсизми? Мисол истаганча, унинг бир нечтаси М.Обидовнинг қаламига мансуб “Журналист суриштируви: тажриба ва таҳлил”, “Мен кўрган дунё” китобларида батафсил ёзилган. Такрор айтаман: уларнинг бари ажойиб сенсация! Ёш журналистлар учун ҳар бири ўзича сабоқ-сенсация!\nРеспублика ТВ “Ахборот” дастури учун тайёрланган янгиликлар, хабарлар, айниқса, таҳлилий кўрсатувлар “Ахборот” майдонига сиғмай қолди. Чунки, юқорида айтдик, “Ахборот”да бир ахборот учун саноқли дақиқа ажратилади, бу вақт ичига батафсил таҳлил “сиғмайди”. Муҳаммаджон “Ахборот+” кўрсатувини кашф қилди. У ўзининг “Ахборот”га сиғмаган таҳлилларини “Ахборот” дастуридан сўнг махсус кўрсатувлар орқали эл-юртга достон қилди. Масалан, Фарғона ёғ-мой корхонасидаги ўғрилик, суиистеъмолчилик, порахўрлик каби иллатларни далиллар билан рўй-рост очиб ташлаш, уни экран орқали мамлакатга кўрсатиш учун журналистга жасоратнинг ўзигина кифоя қилмасди. Ҳақиқат йўлидаги ватанпарварлик устун туриши керак бўлди. Рақамлар, жадваллар, қиёслар, улардан келиб чиқадиган кирдикорлар рўй-рост экран юзини кўрди.\nКўрсатувдан таъсирланган Ўзбекистон Қаҳрамони, атоқли адабиётшунос олим Озод Шарафиддинов ҳаяжонини яширолмади – Муҳаммаджон Обидовга матбуот орқали очиқ хат йўллади. “Баракалла!” деди. Журналист дўстимизнинг очиқ-ошкора далиллар, аниқ рақамлар, интервьюлар асосида фикрини дадил изҳор қилганидан таъсирланганини ёзди устоз олим. Чинакам журналист мана шундай бўлмоғи керак, деди.\nАна шундай кўрсатувлардан яна бири хорижий радио орқали тарқатилган ёлғонга қарши қаратилди. Бунақаси бўлмаган! Ўзбекистон телевидениеси, ўзбек журналисти хорижий тили узун журналистлар панжасига панжа урди.\nЖурналистикада ғоятда қийин вазифалардан бири – ахборот олиш. Тўғри, қонун ва қонуний меъёрлар бор, лекин амалда икки қўллаб маълумот тутқазадиган мард йўқ ҳисоби. Хусусан, тақдир ўзанини чаппа қилиб юбориши муқаррар бўлган журналист суриштируви учун ким ҳам маълумот, ахборот, фактни осонликча тақдим этади?! Муҳаммаджоннинг маълумот йиғиш, факт ундириш тажрибасига доир ҳикояларини эшитсангиз на кўзингизга, на қулоғингизга ишонасиз! Бошдан-оёқ саргузашт, комедия! Трагикомедия! Унча-мунча изқувар — Шерлок Холмс М.Обидовнинг олдида сув ичсин, десам ишонаверинг!\nАна шунда разм соламан, ўйлайман, чоғланаман ва муҳим бир синоатнинг тагига етгандай, ўзимча кашф этгандай бўламан.\nМуҳаммаджон Обидов том маънодаги, қон-қонигача, феъл-атворигача, қадам олишидан тортиб, ширинзабон лутфигача ФАРҒОНА ФАРЗАНДИ! Фарғонанинг Марғилонида туғилиб, вояга етгани, таълим-тарбия топгани учунгина айтилаётгани йўқ бу таъриф, балки фарғонача мулоқот-муомала маданияти, санъати, маҳоратини, одамшинавандалик, меҳмоннавозлик, бағрикенглик ва албатта, уддабуронлик туйғуларини бутун республика, қўшни давлатлар, қолаверса, олисдан-олис диёрларга қадар ёя олганидан келиб чиқиб ФАРҒОНАНИНГ ФИДОЙИ ФАРЗАНДИ, дейилмоқда. Оғир гапирмайди, тик қарамайди, қўли кўксида, лутфи ипакдай, мутойибага шай – ўнқови келса, пайровнинг келган жойидан ўхшатиб олаверади. Бироқ қаттиққўлликда дўстини ҳам аямайди, бошлаган ишини адоғига етказмай қўймайди, тутган жойини қўйиб юбормайди, иккиланмайди, қўрқмайди, баҳсдан қочмайди – машҳур нақлда айтилганидек, қўрқса, айтмайди, айтдими, қайтмайди. Чўнтагини, дафтарини тўлдирган фактлари, далилларини бирма-бир, бирма-бир дастурхон қилган жойида мана-ман деган қинғирликка қўл урган устомону учарлар қочарга жой тополмай қолади.\nБир аччиқ ҳақиқатни айтиш ўрни келди. Гоҳо яқинлигимиз юзасидан, гоҳо хизмат юзасидан Муҳаммаджоннинг бошида қора булутлар айланган пайтларга шоҳид бўлганман. Қиличини яланғочлаб боши узра кўтарганларнинг кимлигини эсласам, ҳозир ҳам капалагим учади! Очиқдан-очиқ таҳдидлар, айбловлар, олишув майдонига чорловлар, далили йўқ шубҳа-гумонлар дегандек. Шундай пайтларда медитация санъатидан келиб чиқиб, муроса йўлини тутақолайлик, деган жойларим ҳам бўлган, бироқ Муҳаммаджон ўзининг ҳақлигини исботлаш, виждони, фарзандлари ва касбимиз олдида юзи ёруғлигини исботламагунича бир қадам ҳам ортга қайтмади. Курашдан толмади. Ҳақиқий журналист қандай бўлмоғи кераклигини ҳаётда исботлади.\n“Фавқулодда журналистика” деган ибора бор. Бунда оғир табиий шароитларда, табиий офатлар юз берган ҳолатларда, уруш майдонларида касбий фаолият юритиш назарда тутилади. Муҳаммаджон Обидовнинг бу борадаги саргузаштлари оз эмас. Мисол учун, Шоҳимардондаги тошқиндан, Сариосиё тоғларидаги жангариларнинг тугатилишидан берилган репортажлар, ҳеч муболағасиз, тележурналистикамиз тарихида алоҳида саҳифани ташкил этади.\nСаудия Арабистонида чоп этиладиган нуфузли журналда Фарғона водийси ҳақида мақолалар эълон қилган, Хитой телевидениесида янги Ўзбекистон ҳақида туркум кўрсатувлар ташкил этган журналистнинг исм-шарифи ҳам Муҳаммаджон Обидов!\nМуҳаммаджон ажойиб ҳикоячи. Унинг берилиб, бутун вужудидан чиқариб сўзлашини берилиб ва бутун вужуд қулоққа айланиб тингламай илож йўқ. Қуйидаги ажойиб ва ғаройиб хотирани дўстимизнинг тилидан ўқиймиз:\n“Яратганнинг марҳамати кенг. Унинг илтифотига сазовор бўлмоқлик барчамизга насиб этсин.\n1994 йил баҳори эди. Ўзбекистоннинг биринчи Президенти Бухоро сафарига борган чоғда Баҳоуддин Нақшбанд зиёратгоҳи этагида “Фарғона боғи” яратилса, деган таклиф айтди. Орадан бир неча кун ўтар-ўтмас Қува, Водилдаги кўчат етиштирувчилардан икки машинада турли мевали кўчатлар ва бир “Икарус” автобусда боғбонлар, ўша вақтда Фарғона вилоят ҳокими Мирзажон Исломов бошчилигида Бухорога йўл олдик. Мен тасвирчимиз билан ҳамроҳ бўлдим.\nЭрта тонгда бизни Бухоро вилоят ҳокими Дамир Ёдгоров вилоят чегарасида кутиб олди. Зиёратгоҳга келганимизда боғ учун ер тайёрлаб қўйилган эди. Ишлар қизиб кетди. Кечгача боғ анчагина кўзга кўриниб қолди.\n– Энди дам оламиз, – деди Д.Ёдгоров.\nБиз “Ахборот”чилар вилоят ҳокимлиги оромгоҳи (дачаси)га боришимиз керак эди. Шунда мен бу кечани Баҳоуддин Нақшбанд зиёратгоҳида ўтказиш ниятида эканлигимни айтдим. У пайтлар диний илмим йўқ, энам (дадамнинг оналари) болалигимда ёдлатган 5-6 та сура ва намоз ўқишни билардим, холос.\nАлламаҳалда юпқагина кўрпачада ғужанак бўлиб ухлаб қолибман.\nУ кезлар ҳозиргидек паробал телеантенналар йўқ, Макка, Мадина ҳақида, Каъба сиймоси ҳақида ўқиб, эшитгандим, холос. Лекин тушимда…\nОппоқ мармар тошли саҳнда, устига қора заррин мато қопланган чорбурчак бинонинг олтиндек нур таратувчи эшиклари қаршисида тиз чўкканча Оллоҳга илтижо қилардим. Ҳали мен таниб улгурмай, кўкрак сутига тўймай бевақт оламдан ўтган онам, тақдир тақозоси ила охирги йўлга кузата олмаганим – отам, менга меҳр бериб боққан марҳум энам, бобомга жаннатдан жой, қолаверса, бандачилик йўлида йўл қўйган гуноҳларимга кечирим сўрадим. Ичимдан отилиб чиққан дард кўз ёшим бўлиб оқарди…\nУйғониб кетдим. Ёстиғим хўл бўлиб кетганди. Оҳиста азон янгради.\nРуҳим мажруҳ эди. Тушимда кўрганим қаер? Нега йиғлай-йиғлай илтижо қиляпман?\nСоат тўққизларда яна иш бошланди. Боғбонлар кўчат экишда давом этишди. Мен иш билан овуниб, тушимни бироз унутдим. Тасвирлар етарли эди. Интервьюни кўпайтирдик. Шу тариқа Бухорода бунёд этилаётган “Фарғона боғи”ни мамлакатимиз халқи эътиборига ҳавола этишга ҳозирлик кўрдик.\nСоат ўн яримлар эди чамаси. Бир “Волга” машинаси шитоб билан келиб тўхтадию, ундан ўрта ёшлардаги кўзойнакли киши тушиб, “Ҳой, ичларингда “Ахборот” мухбири Обидов борми?”, деб сўраб қолди. Мен ўзимни таништирдим.\n– Мен ҳокимиятданман. Зудлик билан Тошкентга борар экансиз. Самолёт бир соатдан кейин учади. Чипта тайинланган. Қани, тез юринг!\nМен гап нимада эканини тушунмасам-да, тасвирчидан кассеталарни олиб, аэропортга кетдим.\nТошкентда, телевидениеда раҳбаримиз гапни қисқа қилди:\n– Эртага, охирги самолёт Жиддага учар экан. Сиз унда ҳажга борасиз. Топшириқ шундай.\nМен турган жойимда қотиб қолдим. Чунки ўзбекистонлик зиёратчилар узоқ тайёргарликдан сўнг барчаси учиб кетишганди. Фақат ишчи гуруҳнинг айрим аъзолари, шифокор ва божхоначилар қолишган экан.\nХуллас, эртасига сўнгги самолётда Жиддага учдик.\nСаудия ҳаво дарвозасида бизни кутиб олдилар. Янги қурилган “Доруссалом” меҳмонхонаси Ўзбекистондан келган зиёратчиларга ажратилган экан, ундаги хоналардан бирига жойлашдим.\nТилимиздан “Лаббайка”ни қўймай пиёда Харами Шарифга томон йўл олдик. Диний идорамиз вакили бўлган Бобуржон исмли йигит йўлбошчи эди. “Ассалом” дарвозасидан кирдигу… не тил билан баён қилай, қаршимда ўша, икки кун аввал тушимда кўрганим – сатҳи оқ мармарли, устига Қуръони карим оятлари зарҳал ипакларда тикилган, мусулмон оламининг қиблагоҳи – Каъба ўзига чорлаб турарди…”\n…Қаҳрамонимиз ҳикоясига илова қилайлик: ўша 1994 йилда Ўзбекистон телевидениесида биринчи марта (такрор ва такрор) намойиш этилган юртдошларимизнинг муқаддас зиёратларига бағишланган “Муборак ҳаж сафари” видеофильмининг муаллифи ва тасвирчиси ҳам, бугунги кунгача уч бор ҳаж амалини адо этган, қадр кечасини тўрт маротаба Маккада, Ҳарами шарифда бедор шарафлаш бахтига мушарраф бўлган ҳожи ака Муҳаммаджон Обидов бўладилар.\nМуҳаммаджон Обидовнинг туғма ташкилотчилик қобилияти, табиатан тиниб-тинчимаслиги, ҳаловатни беҳаловатликдан топишга мойиллигини у Ўзбекистон журналистлари ижодий уюшмасининг Фарғона вилоят бўлими раҳбарлигидаги фаолиятида алоҳида намоён этди. Ишни вилоят журналистларининг бошини қовуштиришдан бошлади, туман ва тармоқ нашрларининг ҳолидан хабар олди – ижодий, моддий, ижтимоий муаммоларни бартараф этишга жиддий киришди.\nМиллий журналистикамиз равнақи йўлида туман ва бошқа маҳаллий нашрларнинг ўрни, аҳамияти беқиёс. Аҳён-аҳёнда “Туман газетасидан воз кеча қолайлик” деган кайфиятдаги овозалар ғимирлаб қолади. Нега? Нима учун? Ўткинчи қийинчиликлар олдида эсанкираш-ку, бу! Юзлаб, эҳтимол минглаб ҳамкасбларимизнинг меҳнатларини ҳавога совуриш-ку, бу! Ўсиб келаётган ёш қаламкашларимиз учун ўзига хос ижодий тажриба майдони, минбари-ку, туман газеталари!\nМ.Обидов туман газеталарини ҳам ижодий, ҳам иқтисодий қаддини ростлаш йўлини топди. Фарғона вилояти бу борада мамлакатимиз вилоятлари орасида тажриба мактабини яратди. Вилоят журналистлари уюшмаси саъй-ҳаракати шарофати билан мамлакатимизнинг барча вилоятларига, қўшни республика вилоятларига, ўнлаб хорижий мамлакатларга сафар уюштирдилар, бир гуруҳ журналистлар ҳаж ибодатини адо этишга мушарраф бўлдилар.\n“Чимён медиафоруми” анъана тусини олгани алоҳида мавзу. Дастлаб, вилоят журналистлари иштирокида ташкил этилган мазкур анжуманга, кейинги йилларда бошқа вилоят журналистлари вакиллари ҳам таклиф этилди. Ватанимизда кейинги йилларда бошланган кенг ислоҳотлар шарофати ўлароқ, медиафорум анжумани глобал миқёсларга довур кенгайди. Унинг минбаридан гоҳ бевосита, гоҳ видеомослама орқали дунёнинг турли бурчакларида яшаётган, фаолият юритаётган ҳамкасблар очиқ ва эмин-эркин ўз сўзларини айтдилар.\nҲеч бир ҳамкасбимиз меҳнатини заррача камситмаган ҳолда айтиш жоизки, ибратга, ўрнакка лойиқ мана шундай ажойиб тажрибани барча вилоятларимизда оммалаштирилишига Муҳаммаджон Обидовдек куюнчак, фидойи инсон етишмаяпти…\nМуҳаммаджоннинг ер юзида бормаган давлати йўқ. Мағрибдан Машриққача, Жанубдан Шимолгача кезиб чиққан. Қайта-қайта борган манзил-маконларини-ку, асти қўяверасиз! Дам Сидней, дам Токио, дам Бағдод, дам Қоҳира дейсизми, Ҳирот, Деҳли, Тибет… икки қадам! Ким қандай талқин қилади бу саёҳатбозликни, билмадим, лекин менинг назаримда Муҳаммаджон Обидов она шаҳрига, юртига, ўзи ўзининг ичига сиғмаслиги аломати. Ҳа, ичига сиғмаган одам Муҳаммаджон! Ғайрати, шижоати тизгин билмайдиган одам! Умрини дунёнинг таянч нуқтасини излашга сафарбар этган одам!\nМуболаға қилаётганим йўқ, ярим асрлик сабоқдош қадрдонни фариштага айлантириш ниятим ҳам йўқ, борини айтяпман, холос.\nЎтган йили ковид йиқитди уни. Фарзандлари, яқинлари хавотирга тушган кунлар ҳам ўтди бошидан. Мен эса Муҳаммаджонга, унинг иродасига ишондим, айтдим ҳам: “Журналист сифатида бир умр не-не қаттолликларга қарши бас келган, соғ-омонликда 70 нинг дарвозасини қоқаётган кимсан Муҳаммаджон Обидов аллақайси ёқлардан дайдиб келиб қолган тождор балога таслим бўлиши мумкин эмас!” Аллоҳга шукрлар бўлсин, айтганимча бўлди.\nҲа-я, айтганча, кейинги йилларда дўстимиз ўша кўзга кўринмас офатнинг “она юрти”га танда қўйди. Борди-келдиси кўпайди. Ҳавас-ҳайрат ўз йўлига, илло, очиғи, бундайин яқинликнинг шахсан каминага хуш келмаган жойлари ҳам йўқ эмас. Буни дўстимиздан яширмадим ҳам. “Дўстингизни хушёрликка чақириб қўйинг” деганларнинг тагдор танбеҳини шууримда чиғириқдан ўтказишга улгурмай, Муҳаммаджон Чюйфу шаҳрига бориб келганидан сўз очиб қолди.\nЧюйфу қаерда, қандай шаҳар у? Не тақдир-ниятлар бошлаб борди у томонларга, ўзбекистонлик тиним билмас журналист Обидовни?\nПекинда сиз минган тезюрар поезд Шандонг вилоятининг маркази Жинан шаҳрига етиб боради, яна поездга минасиз, 180 чақирим йўл босгач, Чюйфуга етасиз. Дунёга машҳур мутафаккир Конфуций милоддан аввалги 551 йилдан 479 йилга қадар айни шу шаҳарда яшаган ва 72 ёшида бу ёруғ оламни тарк этган.\nАна, холос. Бу Хитой донишмандининг қуйма ҳикматларига ихлос қўйган не-не таниш-нотанишларни биламан, лекин ўша мутафаккирнинг ватанига бориб, у яшаган ҳовли-жойларни ўз кўзим билан кўриб келаман, деган ўзбекни учратмагандим! Ихлосни қарангки, Муҳаммаджон ўша қадимий шаҳардан олиб келган ҳикматларни ўзбекчалаштиришга, алоҳида китоб ҳолида чоп эттиришга бош-қош бўлди.\nМана, 5 йилдирки, Фарғонада чоп этилаётган, мухлислари-муштарийлари кўпайиб бораётган номи ихчамгина, бежиримгина “Олам аро” журналига ҳам Муҳаммаджон Обидов бош-қош. Журнални варақлаган муштарий дунёни бир кезиб чиққаннинг завқини олади. “Мамлакатлар”, “Мўъжизалар”, “Ўзбекистон”, “Урф-одатлар”, “Кашфиётлар”, “Ташриф қоғози”, “Таомлар”, “HI TECH” сингари рукнлар остида эълон қилинган мақолалар олам аро сайру саёҳатга бўлган иштиёқларни бир қадар қаноатлантиради, тафтини босади.\nВа ниҳоят, Муҳаммаджон Обидов муҳаррирлигида кун ва сон сайин вилоятдошлар муҳаббатини, ҳурматини қозонаётган “Фарғона ҳақиқати” ва “Ферганская правда” газеталарини тилга олмоқлик бурчимиз. Босма нашрлар инқирозга юз тутган, баъзан нуфузи тушиб бораётган бир пайтда газетани ўқишли тайёрлаш, кенг омма орасида оммабоплигини сақлаш борасида мазкур нашрлар тажрибасини тарғиб этиш фойдадан холи бўлмас эди.\nЮқорида “Мерганликда “десятка” деган тушунча бор”лигини эсладик. Эллик йилдан ортиб бораётган тарихга назар ташланса, Муҳаммаджон Обидов ҳаётда қайси ишга қўл урмасин, фақат ва фақат “десятка”ни мўлжалга олган, ўзбекона жайдари тилда айтганда, туриш-турмуши, оиласи, ёр-биродарлари, фаолияти, дунёни забт этиши – ҳамма-ҳаммасида ишни ўринлатиб, қойиллатиб қўйган экан. Мен бу олис, сермазмун ва машаққатли ҳаёт йўлининг айрим бекатларида бирров-бирров тўхтаб ўтдим, холос.\nФарғонада журналистнинг, журналистлик касбининг чўғи баланд, нуфузи баланд. Матбуотнинг сўзи – сўз, кўзи – кўз. Бундай мақомга кўтарилишда вилоят оммавий ахборот воситалари фидойиларининг, Муҳаммаджон Обидов сингари жонкуярларнинг хизматлари катта!\nPrevious Робинзон Крузонинг дўсти\nNext Самимият сеҳри


Олмаотада матбуот анжумани ўтказмоқчи бўлган фаолларни полиция тутиб кетди\n24 январ 2021, Тошкент вақти: 17:10\nПолиция томонидан тутиб кетилаётган Маржан Аспандиярова, Олмаота, 2016 йил 29 апрели.\nҚозоғистоннинг Олмаота шаҳрида “ер масаласи” бўйича матбуот анжумани ўтказишга келган ўнга яқин фаолни Миллий матбуот клуби биноси олдидан полиция тутиб кетди. Фаоллар жума куни пойтахт Остонада ўтказишни режалаган матбуот анжумани ҳам ўтмай қолди.\n29 апрель куни соат 11 да Олмаота шаҳрида бир гуруҳ фаол журналистлар учун матбуот анжумани ўтказмоқчи эди. Йиғинда улар “ер масаласи бўйича” тинч митинг ўтказиш учун шаҳар ҳокимиятига талабнома топшириш мавзусида гапирмоқчи эдилар.\nМатбуот анжумани таклифномасида нотиқ ўлароқ қайд этилган “Жас Алаш” газетаси бош муҳаррири Рисбек Сарсенбайули ва фаол Мухтар Тайжанни Миллий матбуот клубига кетиш чоғида полициячилар тўхтатиб қолганлар.\nМухтар Тайжан Озодликнинг қозоқ хизмати мухбири билан телефон орқали қисқа суҳбатда уни қўлга олганларини айтишга улгурган. У билан қайта боғланишнинг имкони бўлмаган.\nРисбек Сарсенбайулининг машинасини эса эрталаб Думан мавзеидаги экологик пост ёнида полициячилар тўхтатиб, ҳеч бир изоҳсиз Медеу туман ички ишлар бошқармасига олиб кетганлар. Сарсенбайули қўлга олиш чоғида унинг ёнида рафиқаси Маржан Аспандиярова бўлгани, кейин у Миллий матбуот клубига кетганини айтган.\nМатбуот анжумани ўтадиган жойга келган бошқа фаоллар ҳам полиция томонидан тутилиб, бўлимга олиб кетилган. Полиция бўлимига олиб кетилганлар орасида Маржан Аспандиярова, мухолифатчи Амиржан Қўсанов, мухолифатчи журналист Ермурат Бапи, журналист ва фаоллар Инга Иманбай, Жанбўлат Мамай, Ғалим Агелеуов ва бошқалар бор эди. Айтилишича, уларни ҳам Медеу туман ички ишлар бошқармасига олиб кетганлар.\nМатбуот анжумани таклифномасида айтилишича, фаоллар журналистлар олдида жорий йилнинг 7 май куни “Еримизни муҳофаза қилайлик – Она тилимизни сақлаб қолайлик!” деб номланган умуммиллий тинч йиғилиш ўтказиш учун шаҳар ҳокимиятига талабнома топшириш хусусида сўзламоқчи эдилар.\nЖума куни пойтахт Остонада ҳам “Алаш жўли” ҳаракати тамсилчилари бўлмиш фаолларнинг матбуот анжумани ўтмай қолган. Маҳаллий меҳмонхонада соат 11 да бошланиши лозим бўлган тадбирда улар, айтишлари бўйича, “муҳим баёнот” билан чиқмоқчи бўлганлар.\nҲаракатнинг ташкилий қўмитаси аъзоси Амандиқ Даулетбекули Озодликка матбуот анжумани ўтказилиши керак бўлган меҳмонхона мутасаддилари, ўзаро келишув бўлганига қарамай, уларга жой беришдан бош тортганлар.\n- Биз келганимизда меҳмонхона вакили уларнинг олдига миллий хавфсизлик қўмитаси ходимлари келиб, суҳбат ўтказиб кетишганини айтди. Меҳмонхона ходими: “Узр, аммо биз сизга бу матбуот анжуманини ўтказиш учун рухсат беролмаймиз” деб, пулимизни қайтариб берди, - деди Амандиқ Даулетбекули.\n“Алаш жўли” ўзини “расмийларнинг қишлоқ хўжалик ерларини чет элликларга ижарага бериш режасига қарши” тузилган ҳаракат ўлароқ тақдим этади.\nСўнгги кунларда Қозоғистоннинг қатор йирик шаҳарларида “ер сотилиши”га қарши рухсат этилмаган оммавий митинглар бўлиб ўтди. Хусусан, 24 апрель куни бундай намойиш Атирауда, 27 апрель куни эса Семей ва Ақтўбеда ўтказилди. 28 апрель куни эса полициячилар Ақтауда “ер масаласи бўйича” митингга йиғилган одамларни намойиш ўтказишга қўймай, марказий майдондан сиқиб чиқардилар.\nЖорий ҳафта бошида Қозоғистон бош прокурори этиб тайинланган Жақип Асанов кеча “ёлғон маълумот тарқатганлик учун”, хусусан, ер масаласида нотўғри маълумот тарқатганлик учун маҳаллий қонунчиликда жазо борлигини эслатганди.


Абу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи васаллам: «Аллоҳ кимга яхшиликни хоҳласа, уни бирор мусибатга мубтало қилади», дедилар. Имом Бухорий ривоятлари.\n«Набий соллаллоҳу алайҳи васаллам ҳузурларига кирсам, у зот иситмалаб ётган эканлар. Мен: «Эй Аллоҳнинг расули, сиз қаттиқ иситмалаяпсиз-а?» десам, у зот: «Ҳа, мен сизлардан икки киши иситмалагани каби иситма бўламан», дедилар. «Унда сизга икки ажр бўладими?» десам, у зот...\nБирор мусулмон кишига заҳмат, беморлик...\nАбу Саид ва Абу Ҳурайра розияллоҳу анҳумодан ривоят қилинади: Набий соллаллоҳу алайҳи васаллам: «Бирор мусулмон кишига заҳмат, беморлик, ташвиш, хафалик, азият, ғам етиб, ҳатто бир тикан санчилса ҳам, Аллоҳ унинг хатоларини ўша сабабли ўчиради», дедилар. Муттафақун алайҳ.\n«Мен гўёки Расулуллоҳ соллаллоҳу алайҳи васалламга қараб тургандекман, у зот қуйидагича ҳикоя қилаётгандилар: «Пайғамбарлардан бирларини (уларга Аллоҳнинг дуо ва саломлари бўлсин) қавми уриб, қонга белаб қўйишди. У пайғамбар юзларидан қонни артиб, «Аллоҳим, қавмимни мағфират қилгин, чунки улар билмайдилар», деб айтардилар».\nАто ибн Абу Рабоҳ розияллоҳу анҳудан ривоят қилинади: «Ибн Аббос розияллоҳу анҳу: «Сенга жаннат аҳлидан бўлган бир аёлни кўрсатайми?» дедилар. Мен: «Ҳа», дедим. Ибн Аббос розияллоҳу анҳу: «Мана бу қора хотин бўлиб, Набий соллаллоҳу алайҳи васаллам ҳузурларига келди ва...\nАнас розияллоҳу анҳудан ривоят қилинади: «Расулуллоҳ соллаллоҳу алайҳи васалламнинг қуйидагиларни айтганларини эшитдим: «Аллоҳ азза ва жалла: «Агар бирор бандамнинг икки кўзини (кўр қилиш билан) синасам, у банда бунга сабр қилса, Мен эвазига жаннат билан тақдирлайман», деди». Имом Бухорий ривоятлари.\nОиша онамиз Расулуллоҳ соллаллоҳу алайҳи васалламдан ўлат (вабо) ҳақида сўраганларида, у зот: «Бу аввал азоб эди. Аллоҳ уни хоҳлаган кишиларига юборар эди. Энди уни мўминларга раҳмат қилди. Бирор банда ўлат бор ерда бўлиб қолса ва ўша шаҳарда савоб умидида сабр қилиб, Аллоҳ ёзиб-битиб қўйган мусибатдан бошқа нарса етмаслигини билса, унга шаҳиднинг ажри мислича савоб берилади», дедилар.\nРасулуллоҳ соллаллоҳу алайҳи васаллам айтдилар: «Аллоҳ таоло: «Мўмин бандаларимдан бирортасининг дунё аҳлидан бўлган севимли кишисини олиб қўйсам, сўнгра савоб умидида сабр қилса, унинг мукофоти фақат жаннатдир», деди».\nАнас розияллоҳу анҳудан ривоят қилинади: Набий соллаллоҳу алайҳи васаллам қабр олдида йиғлаётган бир аёлни кўриб, «Аллоҳдан қўрқ ва сабр қил», дедилар. Шунда у аёл: «Нари тур, чунки сенга мендаги мусибат етмагандир ва уни билмайсан ҳам», деди...\nРасулуллоҳ соллаллоҳу алайҳи васаллам: “Сизлардан аввал ўтган умматларда бир подшоҳ бор эди. Унинг бир сеҳргари бўлиб, ёши улғайганида подшоҳга қуйидагича мурожаат қилди: «Мен қариб қолдим. Менга бирор ёш бола юборгин. Унга сеҳргарликни ўргатаман»...\n(Абдуллоҳ оталари Каъб ибн Моликнинг кўзлари ожиз бўлиб қолганда етаклаб юрардилар.) Каъб ибн Молик Табук ғазотида Расулуллоҳ соллаллоҳу алайҳи васаллам билан бирга бормай қолганларини гапириб бераётганларини эшитганман. “Расулуллоҳ соллаллоҳу алайҳи васаллам қатнашган ғазотларнинг Табукдан бошқа бирортасидан қолмадим...\nРасулуллоҳ соллаллоҳу алайҳи васалламнинг озод қилган қуллари Зайд ибн Ҳорисанинг ўғли Абу Зайд Усама ибн розияллоҳу анҳумодан ривоят қилинади. У севимли кишилари ҳамда севимли кишиларининг ўғли эди. Набий соллаллоҳу алайҳи васалламнинг қизлари оталари ҳузурларига (бир одамни) юбориб: «Ўғлим ўлим тўшагида ётибди...


Тошкент шаҳар ИИББ томонидан Манасга байрам совғалари юборилди\nТошкент шаҳар ИИББ томонидан Манасга байрам...\n21.03.2018 09:09 1 1727\nНаврўз байрами муносабати билан Тошкент шаҳар Ички ишлар бош бошқармаси томонидан Жиззах вилоятининг энг чекка ҳудудларидан бирига байрам совғалари юборилди. Бу ҳақда Тошкент ШИИББ хабар берди.\nВилоят марказидан 70 километр узоқликда жойлашган Манас қишлоғи аҳолисини Наврўз айёми билан муносиб қутлаш, уларга байрам кайфиятини улашиш мақсадида кийим-кечаклар, пойабзал, озиқ-овқат маҳсулотлари, ширинликлар ва болалар учун ўйинчоқлар етказиб берилди.\n«Обод қишлоқ» лойиҳаси доирасида Манас қишлоғида ободонлаштириш ишларининг олиб борилиши ҳақидаги хабар шу ерлик аҳолининг қувончига сабаб бўлган эди. Тошкент шаҳар ИИББ томонидан байрам кунлари кўрсатилган ғамҳўрлик эса ушбу хурсандчиликни икки ҳисса оширди, дейиш мумкин.\nЎз навбатида, қишлоқ аҳли кўрсатилган ёрдам ва эътибор учун ИИББ ходимларига ўз миннатдорликларини изҳор этдилар.\nМанас Тошкент шаҳар ИИББ Наврўз\nЖамият бугун, 16:31\nҲуқуқ 17/03, 11:50\n500 доллар таъма қилган аёллар ўзи қазиган чоҳга тушди


Самарқандда фуқарони TikTok’да шарманда қилиш билан қўрқитиб товламачилик қилганлар ушланди\nСамарқанд шаҳрида икки нафар шахс бошқа бир фуқарога тайзиқ ўтказиб, ҳолатни видеотасвирга олган. Сўнг видеони TikTok’да тарқатмаслик учун жабрланувчидан 5 миллион сўм сўрашган. Бу ҳақда Самарқанд вилояти ИИБ ахборот хизмати хабар бермоқда.\nМаълум қилинишича, 2021 йилнинг 8 апрель куни 25 ёшли М. Мақсуд Самарқанд шаҳри бўйича ИИО ФМБга ариза билан мурожаат қилган. Мурожаатда 5 апрель куни 26 ёшли У. Муҳиддин уни алдов йўли билан Самарқанд тумани Бўзи маҳалласи ҳудудидаги қаровсиз жойга олиб бориб, у ерда ўзига тазйиқ ўтказганини маълум қилган.\nБундан ташқари, У.Муҳиддин нархи 2,2 миллион сўмлик Samsung S-20A, 1,5 миллион сўмлик Samsung телефон аппаратларини ҳамда 200 АҚШ доллари ва 112 минг сўм пулни талончилик билан олган. Ушбу ҳолатни 25 ёшли Б. Шерзод видеотасвирга олиб, уни TikTok’да тарқатиб, шарманда қилиш билан қўрқитган.\nСўнг икки дона телефон аппаратини қайтариб олиши учун 5 миллион сўм пул беришини талаб қилишган.\n8 апрель куни Самарқанд шаҳри Кафтархона маҳалласи ҳудудида У. Муҳиддин ва Б. Шерзод М. Мақсуддан товламачилик йўли билан 400 АҚШ долларини олаётган вақтда ҳуқуқни ҳимоя қилиш органлари ходимлари томонидан ушланган.\nМазкур ҳолат юзасидан Самарқанд шаҳри бўйича ИИО ФМБ ҳузуридаги тергов бўлими томонидан У.Муҳиддин ва Б.Шерзодга нисбатан Жиноят кодексининг 165-моддаси 2-қисми «в» банди (Товламачилик) билан жиноят иши қўзғатилган.\nҚайд этилишича, тергов ҳаракатлари жараёнида аниқланишича, жабрланувчи М.Мақсуд У.Муҳиддин официант бўлиб ишлаган ресторанда овқатланиб, 1 миллион сўмни тўламасдан кетиб қолган. Шу сабабли ишдан бўшатилган У.Муҳиддин қасд олиш мақсадида ушбу жиноятни содир этгани аниқланган. Ҳозирда тергов давом этмоқда.\nСамарқандда танишининг суратларини тарқатиш билан қўрқитиб, пул талаб қилган шахсга жиноят иши қўзғатилди\nҚашқадарёда фуқарони интернет орқали шарманда қилиш билан қўрқитиб пул талаб қилганлар ушланди\nНоқонуний «снос»лар ва адолатсиз аукционлар: Самарқандда қурилиш соҳасида жиддий назорат керак\nСамарқандда юқори босимли магистрал сув қувури ёрилди ва шаҳарнинг аксар қисми сувсиз қолди


07 июл 2022, Тошкент вақти: 03:07\nФарғона нефтни қайта ишлаш заводининг Поп терминалида ишлаб келган 500 нафарга яқин киши доимий ишидан оммавий равишда бўшатилгани ва уларга касаначилик ишлари таклиф этилгани тўғрисида ишчиларнинг мурожаатларига таяниб kun.uz нашри хабар қилди.\n«Ҳозирги вақтда янги иш ўринлари яратиш бўйича турли қарорлар чиқаётган бир вақтда ФНҚИЗнинг бу иши ишсизлик кўпайишига сабаб бўлди. Терминалимиздаги ёшларнинг ярми, юзлаб олий маълумотли ходимлар ишдан бўшаши ҳақида маълумотлар тарқалган. Илтимос, шу муаммо ҳал қилинишида ёрдам берсангиз», дейилади мурожаатда.\nСайт мухбири Фарғона нефтни қайта ишлаш заводи Поп терминали касаба уюшмаси раиси Исроил Парпиев билан боғланган ва бу шикоятни етказган.\nУюшма раиси корхонада қисқартириш жараёни кетаётганини тасдиқлаган.


Бола кулгуси – ҳаёт қувончи\n23 Апр 2020 1954\nБугунги кунда бутун башарият тақдири жиддий синовдан ўтмоқда. Миллат ва элат, черага ва сарҳад танламаётган ушбу офат яқинларни бир биридан узоқлаштирмоқда. Вазият тақозоси билан айрилиқ, соғинч азобига катта ёшдагилар зўрға бардош бераётган даврда, болажонларга оиладан узоқда бўлиш нақадар оғирлиги барчага аён.\nКуни кеча Миллий гвардия Марказий аппаратига Тошкентда истиқомат қилувчи Баходировлар оиласидан мурожаат келиб тушди. А.Баходиров 6 ёшли фарзанди бувиси қарамоғида 50 кундан буён Қашқадарёда эканлиги, бола ҳар куни онасини соғингани сабаб йиғлаб қўнғироқ қилиши, ҳомиладор аёли эса бундан таъсирланиб аҳвол янаям мураккаблашаётгани, фарзандини Тошкентга оиласи бағрига қайтариб олиб келиш учун ёрдам сўради.\nМутасаддилар томонидан ҳолат ўрганилиб, оиланинг кичик вакили ота-онаси бағрига қайтарилди, деб хабар беради Миллий гвардия матбуот хизмати.


Бугун Европа Иттифоқига аъзо давлатлар раҳбарлари Ирландия пойтахти Дублин шаҳрида учрашмоқдалар.\nИрландия Бош вазири Берти Ахерн саммит олдидан ўтказилган матбуот конференциясида Европа Иттифоқ кенгайганидан кейин кўриладиган биринчи муҳим масала, янги конституцияси масаласи бўлишини билдирди.\nҲозирда Европа Иттифоқига Президентлик қилаётган Ирландия Бош вазири Иттифоққа аъзо баъзи давлатлар айрим масалаларда норози бўлишига қарамай, сиёсий ирода орқали муаммо ечимини топиш мумкинлигини айтди. У сўзида давом этиб:\n“Бугун Европа Иттифоқи сафига қўшилаётган Европа халқларига мен дўстлик қўлини чўзаман. Бу - сиз танлаган йўл ва саъй ҳаракатлар самарасидир. Сизнинг интилишингиз ва қитъиятлилигингиз натижаси ўлароқ бугун тантана қилинмоқда.”, - деди Ирландия Бош вазири.\nАхерн Европа Иттифоқининг июн ойида бўладиган навбатдаги саммитида конституция юзасидан шартнома имзоланишини хоҳлашини билдирди.


Мендеш: «Олтин тўп» ни Роналду ютади\nМақола нашр қилинди 15.10.2021\nКриштиану Роналдунинг агенти Жорже Мендешнинг фикрича, португалиялик юлдузи жорий мавсум «Олтин тўп»ни ютишга лойиқ.\n«Роналдунинг ўрнига рақам ва статистикалар сўзлайди. Менимча, бу унга «Олтин тўп»ни ютиш учун етарли бўлади. Криштиану Португалия учун 115-голини уриб, ўз рекордини яна янгилади. Унга футбол тарихидаги энг яхши тўпурар мақомини бериш мумкин.\nБуларнинг барчаси энг катта ютуқлар ҳисобланади. Бу совринни унга топширишда ҳал қилувчи ҳолат бўлиши лозим. Роналду дунёнинг энг яхши футболчиси эканлигини намойиш этишда давом этмоқда. У А Серия ва Европа чемпионати тўпурарига айланди.\nВа буларнинг барчасини 36 ёшида амалга оширмоқда. Менимча, бу йил «Олтин тўп» ни Роналду ютади! Мен учун у ҳеч қачон бу каби совринга яқин келмаган»,-деди Мендеш. Маълумот учун, «Олтин тўп» совринини топшириш маросими 20 ноябрь куни бўлиб ўтиши режалаштирилган.\nОле: Мен бундан жуда ҳам хурсанд бўлдим\n«Реал» фикридан қайтмаган\n«Юнайтед» Линградни сотиб юборади\n«Юнайтед» Жюл Кундега эътибор қаратган\n«Барселона» Жесси Лингардни кутади\n«Барса» Погбани харид қилмоқчи эмас


Алдагани ўзбек яхши: 2018 йилда Тошкент шаҳрида ўртача маош миқдори 3 миллион сўмга чиқармиш - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:14 - Алдагани ўзбек яхши: 2018 йилда Тошкент шаҳрида ўртача маош миқдори 3 миллион сўмга чиқармиш\nЎтган йилда пойтахтда ўртача ойлик маош миқдори 2 миллион 818 минг сўмни, ўртача ойлик пенсия эса 692 минг сўмни ташкил этган, дейилади кеча ЎзА “2012-2017 йилларда Тошкент шаҳрини ижтимоий-иқтисодий ривожлантиришнинг асосий натижалари ҳамда 2018 йил режа кўрсаткичлари”га асосланиб хабар қилишича.\nДастлабки прогнозларга кўра, жорий йилда ўртача ойлик маош 3 миллион 96 минг сўмга етказилиб, ўртача пенсиялар миқдори 805 минг сўмдан ошармиш. ойлик маошлари ҳажми 2012 йилдан бери уч баробар, пенсиялар икки бараварга ошганмиш.\nМаълумки, ҳар қандай давлатнинг Тошкент каби марказий шаҳарларида ҳаёт даражаси бошқаларга қараганда баланд бўлади. 2017 йилнинг 14 декабрида Ўзбекистонда биринчи марта аҳолининг ўртача ойлиги эълон қилинган ва ўртача ойлик 1 млн 346 сўм эканлиги маълум бўлган эди. Демак, расмий рақамларга ишонсак, Тошкентда ўртача ойлик, мамлакат бўйича ўртача ойликдан тахминан 2,1 баравар кўп бўлиши мумкин.\nАммо, дунёда ҳамма биладиган ҳақиқат шундан иборатки, ҳар қандай давлатда ўртача ойлик бу давлат иқтисодиёнинг асосий кўрсатгичи бўлган Киши бошига Ялпи Ички Маҳсулот ҳажмига тўғри пропорционалдир. Бизда Киши бошига Ялпи Ички Маҳсулот ривожланган давлатлардан 30-50 баравар камлигини қўйиб туринг, ҳатто қўшниларимиз Туркманистон ва Қозоғистондан тахминан 8 баравар камлигини ҳисобга олсак, бизда аҳолининг ўртача ойлиги 100 долллардан кўп бўлолмайди, тахмина 60-70 доллар бўлса керак. Бунинг устига, ўтган йили сўмнинг қиймати 2 бараварга тушди.\nБуларнинг ҳаммасини назарга олиб айтиш мумкинки, аввал ҳаромий Ислом Карим, энди унинг «ўғли» Шавкат Мирзиё ростдан ҳам «алдагани ўзбек яхши» деб ҳисоблайдилар. Айнан шу сабабдан, Ўзбекистонда ҳозир ўртача ойлик 1 млн 346 сўм эканлигига, Тошкентда 2018 йилда 3 миллион 96 минг сўм бўлишига фақат ўзбекнинг соддалари ишониши мумкин.


Qalampir.uz - “Қозоқ йўлдошинг бўлса, йўлдан адашмайсан” – Усмонхон Алимов Чимкентдаги форумда маъруза ўқиди\n11:58, 20.06.2018 Жамият\nФорум Қозоғистонда 2018 йилни “Ўзбекистон йили” деб эълон қилиниши доирасида ўтказилди.\nКеча, 19 июнь куни Ўзбекистон мусулмонлари идораси раиси, муфтий Усмонхон Алимов Қозоғистоннинг Чимкент шаҳрида “Қозоғистон – Ўзбекистон: диний алоқаларининг янги босқичи” мавзусидаги халқаро форумда ўз маърузаси билан иштирок этди. Бу ҳақда Ўзбекистон Мусулмонлари идораси Матбуот хизмати хабар бермоқда.\n“Мана шундай муҳташам кошонада сиз азиз, қадрдонлар билан “Қозоғистон – Ўзбекистон: диний алоқаларининг янги босқичи” мавзусидаги халқаро форумда кўришиб турганимдан чексиз мамнунман. Форум Қозоғистонда 2018 йилни “Ўзбекистон йили” деб эълон қилиниши доирасида ўтказилаётгани бизга катта қувонч бағишлади.\nХалқларимиз асрлар давомида ёнма-ён, тинч-тотув ҳаёт кечирмоқда. Биз азалдан бир заминда яшаймиз, бир дарёдан сув ичамиз. Оғир пайтларда ота-боболаримиз бир-бирига ёрдам қўлини чўзган, ҳол-аҳвол сўраган, ширин сўзини аямаган. Қозоқ халқини бирлаштирган уч буюк бийдан бири – Тўлабий номи чиндан ўз халқи ва ватанига садоқат рамзи бўлиб қолган. Тўлабийнинг мангу қўним топган жойи бизнинг заминда экани халқларимиз ўртасидаги абадий дўстлик ифодасидир.\nҚозоқ биродарлар айтгандек, “ўзбегим – ўз оғам” бўлса, ўзбеклар айтгандек, “қозоқ йўлдошинг бўлса, йўлдан адашмайсан” деган ибораларда жуда катта ҳикмат бор. Марказий Осиё халқларини буюк мақсадлар йўлида, келажак йўлида бирлаштиришда Ўзбекистон Президенти Шавкат Мирзиёев ва Қозоғистон Президенти Нурсултон Назарбоев билан жуда кўп ишлар амалга оширишмоқда. Ҳозирги кунда мамлакатларимиз ўртасидаги ўзаро муносабатлар янги босқичга кўтарилмоқда.\nМамлакатларимиз диний идоралари билан алоқалар кенг йўлга қўйилганини алоҳида таъкидлаш керак. Минтақадаги мўмин-мусулмонлар бирдамлигини таъминлаш ва шаръий эҳтиёжларини қондириш йўлида яхши натижаларга эришилди”, дейди муфтий Усмонхон Алимов.\nМаълумот учун, форум Қозоғистонда 2018 йилни “Ўзбекистон йили” деб эълон қилиниши мавзусида ўтказилди. Унда Қозоғистон мусулмонлари идораси Бош муфтийси Серикбай ҳожи Ораз, диний бошқарманинг бошқа раҳбарлари, Чимкент вилояти ҳокими, Қозоғистоннинг жойлардаги Бош имом-хатиблари иштирок этди.\nТеглар:Усмонхон Алимов Қозоғистон\nМиллий олимпия қўмитаси томонидан катта фестивалга асос солинди\n14:34, 30.01.2019 3 864\n18:06, 28.01.2019 16 718\n10:15, 31.12.2018 6 587


Sunday, 19 June 2016 13:09\nГааганинг арбитраж суди ва ҳуқуқ марказ раҳбарлари кенгашининг раиси Али Морусий Хуросон газетаси билан қилган ўз сўҳбатида, Эроннинг Америка устидан шикоят қилиши икки мамлакат ўртасида милодий 1955 йилда имзоланган дўстлик шартномасига асосланиб амалга оширилган. Шунинг учун ушбу босқичда бу мавзўга мурожаат қилиш учун томонларнинг келишувга келишлари зарур эмас,-деб айтди.\nГааганинг арбитраж суди ва ҳуқуқ маркази раҳбарлар кенгашининг раиси ўз сўҳбатининг давомида Эрон ва Америка дўстлик шартномаси ўзига қамраб олган мавзўлар ҳақида халқаро адолат маҳкамасининг салоҳиятини қабул қилишган,-деб қўшимча қилди.\nГааганинг арбитраж суди ва ҳуқуқ маркази раҳбарлари кенгаши раисининг айтишича, ушбу шикоят тақдим этилиши биланоқ халқаро адолат маҳкамаси Эроннинг талабини қарши томонга етказди ва одатда ушбу шикоятга жавоб қайтириш учун вақт белгиланади.\nЭрон ислом Жумҳурияти Америка устидан халқаро адолат маҳкамасига шикоят қилган.\nЖумҳурии Исломи газетаси ўзининг таҳлилий мақоласида шундай ёзади, сионистлар бир йил олдин дунё мусулмонларининг биринчи қибласи унвонида Масжидул-Ақсога қарши режалаштирилган ва уюштирилган сайъ-ҳаракатлари билан тажовуз қилишди. Сионистик режим шаҳарчаларда яшовчилар ва ифротий сионистларга нисбат берадиган ушбу сайъ-ҳаракатда мазкур режимнинг хавфсизлик маъмурлари ҳужумчилар билан ҳамжиҳат бўлишган ва Масжидул-Ақсони муҳофазат қилиш учун ушбу маконга келган фаластинликларни ваҳшийликча бостиришга қарор беришди. Фаластин сарзаминларни ишғол этишдан кейин доимий равишда бутун Фаластинни яҳудийлар маконига айлантириш пайида бўлган сионистлар ушбу муқаддас маконга қарши фитна-найрангларни келтириб чиқаришдан ҳам ўзларини тайишмади ва бир неча маротабалар ушбу муқаддас маконни бўзиб ташлаш ва унинг ўзлигига путур етказиш учун сайъ-ҳаракат қилиб келишган. Ишғол этишга қаратилган ушбу сайъ-ҳаракатлар 1350 йилда ушбу масжидни ёқиб ташлашдан бошланди ва сионистларнинг ушбу муқаддас масжидга қайта-қайта ҳужумлари ҳозирги кунгача давом этиб келмоқда. Ислом таърихида ушбу масжиднинг катта аҳамиятга эга бўлиши ва махсус ўринни касб этиши туфайли исломнинг биринчи қиблагоҳи ва маконидан мудофаа этиш учун ҳар бир мусулмоннинг зиммасига оғир масъулият ва вазифа юклатилади.\nРисолат газетаси шундай ёзади, 30 ойдан кейин Фалужа шаҳрини озод этиш ИШИД террористик гуруҳига катта зарба етказди. Бу ўртада Ироқда фаолият олиб бораётган такфирий ва ИШИД террористик гуруҳининг икки асосий ҳомийлари унвонида Америка Қўшма Штатлари ва Саъудия Арабистони Ироқ армияси ва халқи кучларининг мувафаққият қозонишларидан шиддат билан хавотирланишмоқда. Сурия ва Ироқда ИШИД террористик гуруҳининг мувафаққиятсизлиги қанчаки шиддат олган бўлса, шу мизонда минтақа ўзгаришлари баробарида Вашингтон ва Риёзнинг умидсизликлари ва тушкунликка тушишларининг шоҳидига айланмоқдамиз. Фалужа шаҳрида ҳузур топган террористларнинг аксарияти Ол-Саъуд режимининг ҳимояти остида фаолият олиб боришарди ва охирги 30 ой давомида ушбу режимнинг муҳофазати ва ҳимояти остида қарор олишган эдилар. Саъудия Арабистони Фалужа шаҳрини озод этишнинг олдини олиш учун кўп сайъ-ҳаракат қилди. Аммо охирида ўзининг такфирий мақсадлари ва чеҳраларини мағлубиятга юзмаюз бўлишини кўзатмоқда.\nЭндиликда сионистик режим билан бирга Америка Қўшма Штатлари, Англия ва Саъудия Арабистони Ироқнинг ўзгаришларида тўртта мағлубиятга юзмаюз бўлган мамлакатлар ҳисобланишади. Шак-шубҳасиз яқин келажакда Ироқ халқ муқовиматининг ҳиммати билан минтақада ва халқаро тизимда ИШИД террористик гуруҳи ҳомийларининг кенг мағлубиятларга юзмаюз бўлишларининг шоҳидига айланамиз.


Мистика: Марҳум билан ёзишма - 29 Сентября 2016 - www.SheJoT.CoM\nnapedZes, speBex, japedZes\nГлавная » 2016 » Сентябрь » 29 » Мистика: Марҳум билан ёзишма\nМистика: Марҳум билан ёзишма\nУшбу воқеани таҳририятга келган мактублар орасида кўриб, ўқидик ва жуда таъсирландик. Сурхондарё вилояти, Денов туманида истиқомат қилувчи Нилуфар Чориева ёзиб юборган бу номадаги сирли воқеа барчани ҳайратга солиши табиий.\n"Бундан икки йилча аввал ижтимоий тармоқлардан бирига аъзо бўлдим. Биринчи марта кирганим учун қандай қилиб дўстни топишни ҳам билмас, таниш-билишларим қайси ном остида кирганини ҳам билмасдим. Шунинг учун ўзим танимаган бир-нечта қизларга ҳам дўстлик таклифини юбордим. Улар қабул қилишди. Зериккан чоғларимда танишиб олиб, бир нечаси билан суҳбатлашдим ҳам. Янги топган дугоналарим орасида Феруза дегани жуда ширинсўз ва ҳозиржавоб эди. Энг қизиғи, унинг билмаган нарсасининг ўзи йўқ. Аслида Феруза билан суҳбатимиз ҳам антиқа бошланган. Мен ундан олдин Дилбар деган қиз билан гаплашсам, сира жавоб ёзмади. Лекин сайтда эканлигини билдирувчи нуқта ёниб турарди.\n—Нега ёзмаяпсиз? Мен сизни холамнинг қўшнисига ўхшатдим. Шунинг учун дўстлик таклифини билдирдим, — дедим охири унга.\n—Алдамаяпсизми? — деб ёзибди ниҳоят у.\n—Нега алдайман? Мабодо қўшнингизнинг исми Зулфия, қизи София эмасми? — дедим.\n—Ҳа, сизни кўрганманми? — деди у.\n—Кўргансиз. София билан сизларникига чиққанмиз. Бизга мунчоқдан билакузук ясашни ўргатгансиз...\n—Ҳа-а-а, эсладим. Кечиринг. Мен сизни қизлар номи билан сайтга кирадиган йигитлардан деб ўйлабман, — деди у. — Суратингиз қўйилмагани учун танимадим.\nУнинг гапларидан билдимки, бир нечта йигит қизлар номидан сайтга кириб гаплашишга уринган экан. Шундан буён суратсиз, ўзи билмаган қизлар билан ҳам ўйлаб гаплашаркан.\nБу суҳбатдан кейин ижтимоий тармоқларда кутилиши мумкин бўлган кўп нарсалар ҳақида билиб олдим. Кейин у иши борлигини айтиб, хайрлашиб чиқиб кетди. Мен эса Дилбар кетиши билан Ферузага ёздим:\n—Салом. Яхшимисиз? Қаерда ўқийсиз ё ишлайсиз?\nЯна ўша сукут. Феруза ҳам сайтда бўлса-да, менга жавоб ёзишни истамади. Дилбар ёзган гаплардан кейин балки, Ферузада ҳам шубҳа бордир, дея ўзимнинг қиз бола эканлигимни эслатдим:\n—Феруза опа, мен йигит киши эмасман. Ижтимоий тармоққа энди кирдим. Кўп нарсани билмайман. Билганим айримлар қизларни ҳам йигит киши деб ўйлаб жавоб ёзмаскан. Аммо мен унақа қилаётганим йўқ. Шунчаки дугона орттирмоқчиман холос...\nБу гапимдан кейин ҳам пича ўзимнинг ниятим холислигини исботлашга уриндим. Ниҳоят, Ферузадан жавоб келди:\n—Яхшимисиз? Узр дарҳол жавоб ёза олмадим. Сиздан шубҳа қилганим йўқ. Қиз бола эканлигингизни, интернетда танишингиз камлигини, азбаройи қизиқаётганингиз учун ҳам бегоналарга ёзиб бўлса ҳам тармоқни ўрганаётганингизни биламан.\n—Раҳмат! Нима иш қиласиз опа? — дедим яна битта таниш орттирганимдан қувониб.\n—Мен ишларни ҳам, ўқишларни ҳам ниҳоялаб бўлганман. Ўзингиздан гапиринг, — деди Феруза опа.\nМен унинг гапларига эътибор қилмай, ўзим ҳақида гапириб кетдим.\nУзоқ суҳбатлашдик. Мен оиламизни, ўзимни яқиндан таништирдим. Феруза опа жуда ширинсухан эди. Шу тариқа бир ҳафтача гаплашиб юрдик. Яқинда Қурбон ҳайити арафасида унинг профилига кириб суратларини томоша қила бошладим. Кўра туриб, даҳшатга тушдим. Феруза опанинг суратлари тагидаги муносбатларда "Жойинг жаннатда бўлсин!”, "Охиратинг обод бўлсин!”, "Ишонгим келмайди. Аммо начора! Қабринг нурга тўлсин!” деган гапларни ўқидим. Энг даҳшатлиси, бу гаплар бир йилча аввал ёзилганди. Мен қўрқув ва ҳайрат ичида қолдим. Шундай бўлса-да, минг ҳадик билан ёздим:\n—Феруза опа, нега сизга бунақа ёзишган? Мен кечагина сиз билан гаплашдим-ку!\nЎша ондаёқ нотаниш кишилардан изоҳлар ёзила бошлади:\n"Тавба қилинг. Унинг вафот этганига бир йилдан ошди...”\n"Профилига қаранг, охирги марта кирган санаси сақланиб қолган...”\nМен ҳаяжон ва қўрқув аралаш қайтадан Феруза опанинг профилига кирдим. Чиндан ҳам сайт унинг бир ярим йил олдинги санада охирги марта кирганини кўрсатиб турарди.\nКейин шахсий ёзишмаларимизга қарадим. Не кўз билан кўрайки, у ерда фақат менинг гапларим қолган, Феруза опанинг гаплари ўчиб кетганди. Кимдир мени аҳмоқ қилиб Феруза опанинг номидан ёзибди-да, деган хаёлга бордим. Аммо профилдаги турган ўтган йилги сана мен гаплашган инсон ҳеч қачон сайтга кирмаганини билдириб турарди. Анчагача ўзимга келолмай юрдим. Охирги марта Феруза опани ёд этиб ёзишмаларимизга қарасам, менинг ёзганларим ҳам йўқ. Ана шундагина бу ерда бир синоат борлигига, мен чинданда марҳум билан гаплашанимга ишонч ҳосил қилдим...”\nКатегория: HIKOYALAR / ХИКОЯЛАР | Просмотров: 672 | Добавил: iphone | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Наҳотки, калликни тан олишдан бошқа чора бўлмаса?Haqida.net\nHome Dunyo Наҳотки, калликни тан олишдан бошқа чора бўлмаса?\nУшбу мақола интенсив соч тўкилишидан азият чеккан беморнинг касалликка қарши курашиш тажрибасидан келиб чиққан ҳикоясига асосланади. Беморнинг касалликка қарши саъй-ҳаракатлари ва тажрибалари Сиз азизларга ҳам ас қотиши мумкин, деган фикрда ушбу мақолага эътиборингизни жалб этмоқчимиз.\nБир неча йиллар давомида турли хил маҳсулотларни синаб кўрдим ва охир-оқибат, сочлар тўкилишининг олдини олувчи оптимал ечимларни жамланмасини кашф қилдим. Сочларни қайта тиклашнинг энг биринчи ва муҳим йўли бу – кунлик ҳаёт тарзи тартибини тўғирлашдир. Кунлик ҳаёт тарзи тартиби тўғри овқатланиш, уйқунинг тўғри тартиби ва соч тўкилишига қарши дори воситаларининг ўз вақтида мунтазам фойдаланилиши демакдир. Демак, менга ёрдам берган формула:\n– Ҳар куни эрталаб C ва Д витаминлари қабули;\n– Ҳар куни эрталаб ва кечқурун ТМ МИНОХ спрейи. Албатта, бу препаратни қўллашдан аввал, уни қўллаш бўйича инструкция билан обдон танишиб чиқиш зарур;\n– Ҳафтада бир марта соч учун фойдали ёғлар. Агар сиз сочларингиз учун ёғлар ишлатмаган бўлсангиз, бу амалиётни, албатта, бугунданоқ бошланг. Ёғлар сочларни соғломлаштиришда жуда кўп ёрдам беришига ишонаман. Хатто, бугунги кунда ҳам какос, жожоба, арган, кастор ва зайтун каби турли хил ёғлар аралашмасидан фойдаланишни тарк этганим йўқ.\n– Тўғри ташкил этилган ҳаёт тарзи. Ҳаёт тарзи ҳақида гап кетганда, аввало, ёмон одатлардан (чекиш, ичиш, баъзи турдаги озиқ-овқатлар истеъмоли) воз чекиш заруриятини таъкидлаб ўтишим зарур. Сиз овқатланиш борасида шоколад, шакарламалар ва оқ нонни истеъмол қилишингиз мумкин, аммо, кундалик равишда эмас.\n– Нонуштага: сули ёрмаси, ҳар хил мевалар (олма, апелсин, банан), кунгабоқар ёки қовоқ уруғи (нон, сари-ёғ, пишлоқ, сут ва дуккакликларни чекланг);\n– Тушликка: балиқ, брокколи, помидор, сабзи (гуруч, картошка, спагетти кабиларни кўпроқ сабзавотларга алмаштиринг);\n– Кечги овқатга: турли сабзавотлар ва мевалар аралашмаси.


27 июл 2021, Тошкент вақти: 04:51\nТошкент шаҳридаги "Омина" жоме масжиди имоми Фазлиддин Парпиев\nПрезидент Шавкат Мирзиёевга видеомурожаат йўллаган Юнусободдаги "Омина" жоме масжиди имом хатиби Фазлиддин Парпиев вазифасидан бўшатилди. Диний идоранинг Facebook тармоғида тарқалган 675-сонли буйруғида имом Одоб комиссияси қарори билан ишдан олингани айтилган.\nFacebook тармоғи фойдаланувчилари улашаётган Диний идора бўйруғи 8 сентябрь куни қабул қилинган ва унда имом хатиб билан меҳнат шартномаси қонуний асосда бекор қилингани айтилган.\nДиний идорадан бу буйруқ борасида бирор қўшимча изоҳ олишнинг ҳозирча имкони бўлмади.\n"Омина" жоме масжидининг 32 ёшли имом хатиби Фазлиддин Парпиев жума кунги хутбасида соқол ва ҳижоб борасида мусулмонларга бўлаётган тазйиқларни қоралаган, хутбадан бироз аввал эса виждон эркинлигини таъминлашда ёрдам сўраб, президент Мирзиёевга видеомурожаат қилганди.\nЎз мурожаатида у Ўзбекистон ҳуқуқ-тартибот органларини президент сиёсатига хилоф равишда, мамлакат фуқароларининг Конституцияда белгиланган диний эркинликларини поймол этаётганликда айблаганди.\nМурожаатидан бир кун ўтиб, Озодлик билан суҳбатлашган имом, диний идора отаси орқали босим ўтказа бошлагани, диний идора вакиллари эса ундан ўз чиқишидан афсус-надоматда экани ҳақида иқрор олишмоқчи бўлганини таъкидлаганди.\nШунингдек, у жума куни ДХХ ходимлар масжидга келиб, уни сўроққа тутганини ҳам билдирган.\nАммо, диний идоранинг тармоққа тушган 675-сонли буйруғидан сўнг, 9 сентябрь куни Facebook тармоғидаги саҳифасида жонли мулоқотга чиққан имом ишдан олингани ҳақида унга ҳеч қандай маълумот берилмаганини билдирди.\nАйни пайтда, ишдан олиниши билан, унда жамоат олдида чиқиш қилиш ваколати олингани, шу боис, бундан буён масжид ва ижтимоий тармоқларда чиқиш қилмаслиги, шунингдек, оммавий ахборот воситалари, хусусан, Озодлик радиоси мурожаатига ҳам жавоб бермаслигини билдирди.\n"Чунки, мен айтадиган гапимни айтиб бўлдим. Бу ёғига Озодликка чиқиб ҳар куни гапираверсам, ҳар куни Facebook тармоғида лайф (жонли чиқиш) қилаверсам, гапнинг сийқаси чиқади... Вазифам ҳақни етказиш эди, етказдим, ҳеч қандай қонунни бузмадим... Бундан буён мендан ваколат олингани сабаб, бошқа чиқиш қилмайман", деди, жумладан, Фазлиддин Парпиев.\nБундан ташқари, бу ҳодисалардан сўнг босим остида қолган отаси унга босим қилаётгани ва бошқа чиқиш қилмаслик ҳақида отасига ҳам сўз берганини қўшимча қилди.\n"Омина" масжиди имомининг видеомурожаати ҳукуматнинг ягона мактаб формасини жорий этиши ортидан ўқувчи қизларнинг рўмол ўрашига қўйилган чекловлар юзасидан норозиликлар кучайган пайтга тўғри келди ва ижтимоий тармоқларда кенг акс-садо берди.\nМурожаатидан бир кун ўтиб, имом Озодлик билан суҳбатлашганди.\n- Диний идорани ходими шу чиқишимдан кейин келиб, “тезисдан чиқиб кетиб бекор қилибсиз-да”, деди. Мен айтдим, "тўғри шу жойда хато қилдим", дедим. Бошқа томондан "ҳуқуқий хатога йўл қўйганим йўқ", дедим, - деганди "Омина" жоме масжидининг имом хатиби Фазлиддин Парпиев.\nШунингдек, имом "бузғунчи ғоядаги инсонлар"нинг ундан фойдаланишига ҳам йўл қўймаслигини айтганди.\n- Мен шу ерда ватанни дарди билан ёниб яшайман. Кимдир ўзини ғаразли ниятида мендан фойдаланмоқчи бўлса ва шу билан давлатга бош кўтарадиган бўлса, у одам хато қилади. Мен бунга қаршиман, - дейди имом.\n20 минутдан ортиқроқ давом этган Шавкат Мирзиёевга видеомурожаатида Фазлиддин Парпиев президентдан мамлакатда виждон эркинлигини таъминлашда халққа ёрдам беришни сўраган.\nТошкентлик имом президент Мирзиёевга бўлган ишонч унга бундай видеомурожаат билан чиқишга ундаганини билдирган.\nФазлиддин Парпиев бир ой муқаддам Тошкент шимоли-шарқидаги “Омина” жоме масжидига имом этиб тайинланган эди.\nАндижонлик Фазлиддин Парпиев 2005-2011 йилларда Мадина шаҳридаги Ислом универститети, 2012-2016 йилларда эса Имом Бухорий номидаги Тошкент Ислом институтида таҳсил олган.


Ўзбекистон чегарасида Қирғизистон фуқароси яраланди\nАйни дамда Қирғизистон ва Ўзбекистон чегарачилари ушбу вазият юзасидан ўз текширувларини олиб бормоқда. 29.01.2018, Sputnik Ўзбекистон\n11:51 29.01.2018 (янгиланди: 11:54 29.01.2018)\nАйни дамда Қирғизистон ва Ўзбекистон чегарачилари ушбу вазият юзасидан ўз текширувларини олиб бормоқда.\nТОШКЕНТ, 29 янв – Sputnik. Ўзбекистон чегарачилари талабга бўй сўнгмаган Қирғизистон фуқаросига қарата ўқ узишди, деб хабар қилди Қирғизистон чегара қўшнлари матбуот хизмати.\n27 январь куни 1979 йилда туғилган Қирғизистон фуқароси чегарага яқин ҳудудда қўй боқиб юрган вақти Ўзбекистон ҳудудига ўтиб кетади. Ўзбекистон чегарачилари уни тўхтатмоқчи бўлганда, у Қирғизистон томонга қочишга уринади.\nҚоидабузар чегарачилар талабига бўй сўнмагани, атроф қоронғу бўлгани ва унинг маҳаллий аҳоли вакили эканлигини аниқлашнинг иложи бўлмагани туфайли, Ўзбекистон чегарачилари қурол ишлатишга мажбур бўлишади.\nНатижада Қирғизистон фуқароси чап оёғининг сон қисмидан яраланади.Қўлга олинганидан сўнг Қирғизистон фуқароси Наманган вилояти Чуст тумани касалхонасига ётқизилади.\nАйни дамда Қирғизистон ва Ўзбекистон ушбу вазият юзасидан ўз текширувларини олиб бормоқда. Қирғизистон фуқароси текширувлар якунланганидан кейин уйига қайтади.


ДУНЁ ОЛҚИШЛАГАН ОЛАМШУМУЛ ТАШАББУС - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 05 Июн 2018\tКӯришлар: 534\nмуҳтарам Эмомали Раҳмоннинг халқаро миқёсдаги илғор таклифи ижросига киришилди. Гап шундаки, мамлакатимиз cарварининг дунё ҳамжамияти бир овоздан маъқуллаган башарият ҳаётига дахлдор улкан ташаббуси, яъни 2018-2028 йиллар - “Сув устувор тараққиёт учун” халқаро амалиёт ўн йиллиги жорий йилнинг 21 мартидан расман бошланди. Дунё аҳли эътиборини қозонган бу воқеанинг, айнан, Тожикистон номи билан боғлиқлиги бошқа юртдошларим қатори мени ҳам тўлқинлантириб юборди. Ойнаи жаҳон орқали Миллат пешвосининг Ню-Йорк шаҳрида бўлиб ўтган олий даражали учрашув ва мулоқотлардаги фаол иштироки, айниқса, БМТнинг юқори минбаридан қилган мазмунли чиқишини кўриб, қалбимда чексиз ифтихор ҳиссини туйдим. Беихтиёр кўз ўнгимда ўлкамизнинг пурвиқор тоғлари, тошқин сойлари, зилол сувли дарё ва кўллари жилвалангандек бўлди.\nСув – тирикликнинг тансиқ неъмати. Сув – барча мавжудот ва махлуқотнинг ҳаёт манбаи. Миллат пешвосининг сув масаласида илгари сурган глобал ташаббуси ана шу олий неъматга шукрона ва эҳтиромнинг юксак намунаси бўлди, назаримда. Дунёнинг айрим минтақаларида чучук сув танқислиги туфайли ҳалок бўлаётган инсонларнинг аянчли тақдири, тоза ичимлик сувининг ҳар бир литрини анча пулга сотиб олаётган оилаларнинг ҳолатини теранроқ тасаввур қилиб кўрсак, бу ташаббуснинг халқаро майдонда нечоғли муҳим аҳамият касб этишини англаб етамиз.\nБугун дунё шиддатли тараққиёт йўлида илдам одимламоқда. Инновацион техника ва технологиялар инсоният ҳаётига яшин тезлигида кириб келмоқда. Натижада, ижтимоий-иқтисодий турмушимизда бир қанча енгиллик ва қулайликлар яратилмоқда. Бу яхши, албатта. Бироқ ҳар гал шулар ҳақида мулоҳаза юритарканман, хаёлимда жавобсиз саволлар айлана бошлайди. Қўлга киритаётган ютуқларимизга маҳлиё бўлиб, мавжудлигимиз боиси бўлган она-табиат билан ҳисоблашишни унутиб қўймаяпмизми? Табиат инъом этган бебаҳо неъматларга беписанд қарамаяпмизми? Дунёнинг турли бурчакларида юз бераётган табиий офатлар номатлуб қилмишлари учун башар аҳлидан олинаётган интиқом эмасми, аслида? Халқаро ҳамжамият ечимини топишга ожиз қолаётган глобал муаммо – иқлим ўзгаришига ўзимиз сабабчи бўлмадикми? Нега дунё бўйлаб йилдан-йилга чучук сув захиралари камайиб кетмоқда?...\nТожикистон Президенти муҳтарам Эмомали Раҳмон оқилона кўтариб чиққан халқаро ташаббус, унинг доирасидаги кенг кўламли амалий чора-тадбирлар башариятни жиддий ўйлантираётган бу каби адоқсиз саволларга қайсидир маънода жавоб топишга хизмат қилади, деб ишонаман.\nБугун: 19-01-2020 04:58:14